1 oktyabr 1947-ci il – Filologiya fakültəsinin nəzdində Kitabxanaçılıq şöbəsi təşkil olunmuşdur. 3 oktyabr 1946-cı il – BDU-nun rektoru (1997-1998), AR Təhsil naziri (1998-2013), Ali riyaziyyat kafedrasının müdiri (2002-ci ildən), AMEA-nın müxbir üzvü, “Şöhrət” ordenli, Əməkdar elm xadimi, professor Misir Cumayıl oğlu Mərdanov anadan olub.4 oktyabr 2005-ci il – Latviyanın prezidenti Vaira Vike Freyberqa BDU-nun Fəxri doktoru seçilib. 5 oktyabr 1933-cü il – BDU-nun prorektoru (1994–2004), Bərk cisimlər fizikası kafedrasının müdiri (1971-2014), “Şöhrət” ordenli, Prezident təqaüdçüsü, Dövlət Mükafatı laureatı, Əməkdar Elm Xadimi, akademik Bəhram Mehrəli oğlu Əsgərov (1933-2014) anadan olub. 5 oktyabr 1887-ci il – Riyazi analiz kafedrasının müdiri (1941-1958), Əməkdar elm xadimi, professor Məmmədbəy Rəşidbəy oğlu Əfəndiyev (1887-1977) anadan olub.7 oktyabr 1939-cu il – BDU-nun prorektoru (2002-2004), Ətraf mühitin mühafizəsi kafedrasının professoru (1997-2007), AMEA-nın müxbir üzvü Şahvələd Binnət oğlu Xəlilov (1939-2007) anadan olub. 8 oktyabr 1992-ci il – hüquq elmləri doktoru, professor Firudin Yusif oğlu Səməndərov BDU-nun rektoru təyin edilib. 10 oktyabr 1930-cu il – BDU-nun rektoru (1987-1989), Hesablama riyaziyyatı kafedrasının müdiri (1965-2000), AMEA-nın müxbir üzvü, Əməkdar elm xadimi, professor Yəhya Cəfər oğlu Məmmədov (1930-2000) anadan olub. 10 oktyabr 1911-ci il – Müasir Azərbaycan ədəbiyyatı kafedrasının müdiri (1971-1979), AMEA-nın müxbir üzvü, professor Abbas Fəttah oğlu Zamanov(1911-1993) anadan olub.10 oktyabr 1993-cü il – Cənubi Azərbaycanın görkəmli alimi, professor Məhəmməd Tağı Cəfəri BDU-nun Fəxri doktoru seçilib. 10 oktyabr 2011-ci il – Nobel mükafatı laureatı Əhməd Həsən Zevayl BDU-nun Fəxri doktoru seçilib. 10 oktyabr 1910-cu il – Üzvi kimya kafedrasının müdiri (1942-1951), AMEA-nın müxbir üzvü, “Şərəf nişanı” ordenli, professor Şamxal Əliməmməd oğlu Məmmədov (1910-1984) anadan olub. 12 oktyabr 1974-cü il – BDU-nun kitabxanasına Elmi kitabxana statusu verilib. 12 oktyabr 2006-cı il – Rumıniya prezidenti Trayan Basesku BDU-nun Fəxri doktoru seçilib. 14 oktybr 1943-cü il – BDU-nun Elmi Şurası professor Y.H.Məmmədəliyevin kəşflərinin SSRİ Dövlət mükafatına layiq görülməsi barədə qərar qəbul edilib. 15 oktyabr 1923-ci il – professor Aleksandr Dmitriyeviç Qulyayev BDU-nun rektoru təyin edilib. 15 oktyabr 1912-ci il – Onurğalılar zoologiyası kafedrasının müdiri (1978-1985), professor Abdulla Mustafa oğlu Ələkbərov (1912-1985) anadan olub.16 oktybr 1923-cü il – Xalq yazıçısı, Prezident təqaüdçüsü, Müasir Azərbaycan ədəbiyyatı kafedrasının professoru (1956-2013) Gülhüseyn Hüseyn oğlu Abdullayev (1923-2013) anadan olub.16 oktyabr 1996-cı il – BDU-nun rektoru (1993-1996), professor Murtuz Nəcəf oğlu Ələsgərov Azərbaycan Respublikası Milli Məclisinin Sədri seçilib. 16 oktyabr 1940-cı il – Optika və molekulyar fizika kafedrasının müdiri(1994-2011), professor Faiq Abduləvvəl oğlu Əhmədov(1994-2011) anadan olub.19 oktyabr 1996-cı il – qeyri-səlis məntiq nəzəriyyəsinin banisi, Kaliforniya Berkli Universitetinin professoru Lütfi Zadə BDU-nun Fəxri doktoru seçilib. 20 oktyabr 1922-ci il – Mülki proses, əmək və ekologiya kafedrasının müdiri (1985-1992), Hüquq fakültəsinin dekanı (1962-1980), Əməkdar hüquqşünas,professor Məmməd Süleyman oğlu Xələfov (1922-1992) anadan olub.22oktyabr 1929-cu il – Fəlsəfə kafedrasının müdiri (1969-2010), "Şöhrət" və "İstiqlal" ordenli, Əməkdar elm xadimi, akademik Fuad Feyzulla oğlu Qasımzadə anadan olub.22 oktyabr 1926-cı il – Kriminalistika və məhkəmə ekspertizası kafedrasının müdiri (1979-1992), Hüquq fakültəsinin dekanı (2003-2007), Əməkdar hüquqşünas, professor Kamilə Qiyas qızı Sarıcalinskaya (1926-2012) anadan olub.25 oktyabr 1917-ci il – Diferensial və inteqral tənliklər kafedrasının müdiri (1958-1975), AMEA-nın müxbir üzvü, professor Qoşqar Teymur oğlu Əhmədov (1917-1975) anadan olub. 25 oktyabr 1965-ci il – İndiki əsas tədris korpusu və yataqxana şəhərciyi tam istifadəyə verilib.26 oktyabr 1999-cu il – “Türk Dünyası Araşdırmaları Mərkəzi”nin açılışı olub. 27 oktyabr 1931-ci il – Sosiologiya kafedrasının müdiri (1990-2000), “Şöhrət” ordenli, Əməkdar elm xadimi, professor Cəmil Teymur oğlu Əhmədli (1931-2010) anadan olub.29 oktyabr 1996-cı il – Məşhur Azərbaycanşünas, ABŞ-ın Monmouth Universitetinin professoru Tadeuş Svetoxovski BDU-nun Fəxri doktoru seçilib. 30 oktyabr 1999-cu il – Polşa Prezidenti Aleksandr Kvasnevski BDU-nun professor-müəllim heyəti ilə görüşüb. 30 oktyabr 2017-ci il – UNESCO Baş Konfransının 39-cu sessiyasında BDU-nun 100 illik yubileyinin UNESKO səviyyəsində qeyd olunacağı qərarı qəbul edilib.31 oktyabr 1994-cü il – BMT-nin Baş katibi Butros Butros Qali BDU-nun Fəxri doktoru seçilib. 31 oktyabr 2009-cu il – Azərbaycan Respublikası Prezidenti İlham Əliyev 90 illik yubiley münasibətilə BDU-nun əməkdaşlarına fəxri adların və yüksək mükafatların verilməsi haqqında Sərəncam imzalanıb.31 oktyabr 2009-cu il – 90 illik yubiley münasibətilə Yasamal rayonunda BDU-nun 400 mənzilli yeni yaşayış kompleksi istifadəyə verilib.\nProf. Əmir Əliyev\nAzərbaycan dövlətçiliyində və ali təhsilində böyük xidmətləri olan görkəmli dövlət xadimi, tanınmış alim-pedaqoq\nMurtuz Ələsgərov 1928-ci il sentyabrın 20-də Gəncə şəhərində zəhmətkeş bir ailədə anadan olmuşdur. Hələ gənc ikən atasını itirmiş Murtuz müəllim 1934-cü ildə Gəncə şəhərindəki 28 nömrəli orta məktəbin birinci sinfinə getmiş, İkinci Dünya Müharibəsinin ağır illərində -1944-cü ildə həmin məktəbi fərqlənmə attestatı ilə bitirmişdir. Orta məktəbdə oxuyarkən hüquqşünas olmaq arzusu ilə 1945-ci ildə Azərbaycan Dövlət Universitetinin (hazırkı Bakı Dövlət Universiteti) Hüquq fakültəsinə daxil olmuşdur.\n1950-ci ildə Bakı Dövlət Universitetinin Hüquq fakültəsini fərqlənmə diplomu ilə bitirdikdən sonra Murtuz müəllim hüquq elmi sahəsində elmi tədqiqatlar məqsədilə Moskvada SSRİ Elmlər Akademiyasının Dövlət və Hüquq İnstitutunun əyani aspiranturasına daxil olaraq beynəlxalq hüquq sahəsində elmi araşdırmalara başlayır. Murtuz Ələsgərovun elmi rəhbəri o vaxtlar İttifaq çərçivəsində çox tanınmış alim, SSRİ Elmlər Akademiyasının müxbir üzvü, Haaqa Üçlər Məhkəməsi Daimi Palatasının üzvü, hüquq elmləri doktoru, professor Y.A.Korovin idi. Qısa vaxt ərzində və o dövrlər İttifaq çərçivəsində Beynəlxalq hüquq sahəsində ermənilərin təsir dairəsinə və maneçiliklərə baxmayaraq, 1954-cü ildə Beynəlxalq hüquq sahəsində namizədlik dissertasiyasını müvəffəqiyyətlə müdafiə edərək hüquq elmləri namizədi elmi dərəcəsini almışdır. O, Beynəlxalq hüquq sahəsində ilk elmlər namizədi olmuş azərbaycanlıdır. Azərbaycanda o dövrlər beynəlxalq hüquq, o cümlədən konstitusiya hüququ sahəsində milli mütəxəssislər demək olar ki, yox idi. Bu sahədə milli kadrların hazırlanması məqsədilə, o cümlədən vətəninə ciddi bağlılıq onu dissertasiya işinin müdafiəsindən sonra yenidən Azərbaycana gətirir. Buna görə də 1954-cü ildə Murtuz müəllim doğma universitetə qayıtmış, Dövlət hüququ kafedrasında baş müəllim kimi fəaliyyətə başlamışdır. 1956-cı ildən Dövlət hüququ kafedrasında (hazırda Konstitusiya hüququ kafedrası) dosent vəzifəsində çalışmışdır. Murtuz müəllim 1957-ci ildə 29 yaşında Azərbaycan Dövlət Universitetinin Beynəlxalq hüquq kafedrasının müdiri vəzifəsinə seçilir, 8 il bu vəzifədə işləyir, 1965-ci ildə isə Dövlət hüququ kafedrasına müdir seçilir və ömrünün sonuna qədər - 48 ilə yaxın müddətdə bu kafedraya rəhbərlik edir. Təsəvvür edin ki, Murtuz müəllim Beynəlxalq hüquq kafedrasında müəllim kimi fəaliyyətə başlayanda, həmin kafedranın müdiri erməni N.M.Minasyan, ətrafındakılar isə qeyri-azərbaycanlılar idi. O dövrlər qatı şovinist N.M.Minasyan Azərbaycanda beynəlxalq hüququn tədrisinə necə münasibət bəsləyə bilərdi? Murtuz müəllimin bilavasitə səyi ilə N.M.Minasyan vəzifəsindən uzaqlaşdırılır. Murtuz Ələsgərov isə həmin kafedraya rəhbərlik etməyə başlayır. Beynəlxalq hüquq sahəsində milliləşməyə nail olandan və həmin sahəni ayağa qaldırandan sonra Dövlət hüququ kafedrasını yenidən formalaşdırır və rəhbərlik edir. Beləliklə, Murtuz Ələsgərovun Azərbaycan hüquq elminin yaradıcısı olması onun gənclik illərindən başlamaqla, əsl azərbaycanlı kimi vətənpərvərliyi və xüsusi istedadı ilə seçilir.\n1950-1960-cı illərdə Murtuz Ələsgərov Azərbaycan televiziyasının beynəlxalq məsələlər üzrə rəğbətlə qarşılanan şərhçisi kimi fəaliyyət göstərmiş, “Qitələr və hadisələr”, “Planetimizin mənzərəsi” proqramlarının yaradıcısı və aparıcısı kimi tanınmışdır. Beləliklə, artıq 1960-1970-ci illərdə Murtuz Ələsgərovun ictimai-siyasi həyatda, elm aləmində böyük nüfuzu və özünəməxsus xüsusi dəst-xətti vardı.\nMurtuz Ələsgərov 1968-ci ildə “Asiya və Afrika gənc müstəqil dövlətləri ilə SSRİ-nin beynəlxalq hüquqi münasibətləri” mövzusunda doktorluq dissertasiyası işini uğurla müdafiə edərək hüquq elmləri doktoru elmi dərəcəsi almışdır. 1969-cu ildə isə ona Beynəlxalq hüquq ixtisası üzrə professor elmi adı verilmişdir. Murtuz müəllim o dövrlər gənc milli alimlərin kafedraya cəlb edilməsi istiqamətində dayanmadan çalışır, onların elmi nəşrlərinin nəinki İttifaq, həmçinin xarici dövlətlər çərçivəsində çap edilməsinə ciddi yardım göstərirdi. 1970-ci illərin əvvəllərində onun rəhbərliyi ilə kafedrada “Dövlət, idarəçilik və hüququn inkişaf qanunauyğunluqları”, “Müasir beynəlxalq hüququn ümumi problemləri” və s. istiqamətində ciddi elmi araşdırmalar aparılırdı.\nMurtuz müəllim 1970-ci ildən Azərbaycan Respublikası Prokurorluğunun, Azərbaycan Respublikası Ədliyyə Nazirliyinin və Azərbaycan Respublikası Ali Məhkəməsinin elmi məsləhət şuralarının üzvü olmuşdur. 1960-cı ildən Beynəlxalq Hüquq Assosiasiyasının üzvü olan Murtuz Ələsgərov nəinki SSRİ çərçivəsində, həmçinin xaricdə də ciddi hüquqşünas alim kimi qəbul edilirdi. Hətta o dövrdə SSRİ ilə heç də yaxşı münasibətləri olmayan xarici dövlətlərdə keçirilən beynəlxalq konfranslarda aktual mövzularla çıxış edirdi. Belə ki, 1961-ci ildə Fransada keçirilən beynəlxalq konfransda “Azərbaycanda hüquq elminin nailiyyətləri”, 1976-cı ildə ABŞ-da keçirilən beynəlxalq konfransda “Azərbaycan Respublikasında ətraf mühitin qorunması qanunları”, 1978-ci ildə Böyük Britaniyada “İnsan hüquqları və azadlıqlarının beynəlxalq hüquqda tanınması”, 1984-cü ildə Yaponiyada keçirilən beynəlxalq konfransda “Azərbaycan Respublikası vətəndaşlarının Konstitusiya hüquqları” mövzularında məruzələrlə çıxış etmişdir. Göründüyü kimi, Murtuz müəllimin o dövrlərdə hətta çətin olsa belə, məruzələri bilavasitə Azərbaycanla bağlı idi. Bu, Murtuz müəllimin Azərbaycanın gələcək müstəqilliyi ilə bağlı əsas hədəflərindən idi. Onun “Bərabərhüquqlu əməkdaşlıq”, “Təbiət və qanun”, “Asiya və Afrikanın gənc dövlətlərinin beynəlxalq hüquq subyektliliyi”, “Konstitusiyanı gözləmək bütün vətəndaşların borcudur”, “Milli dövlət quruluşu”, “Dövlət orqanları”, “Dövlət hüququ” adlı dərs vəsaiti, dərslik, monoqrafiyaları ciddi elmi bazaya malik idi. O, Azərbaycanın və Azərbaycan xalqının parlaq və müstəqil gələcəyinə inanan alimlərdən idi. Onun sovet dövründə yazdığı bütün əsərlərində bəzən aşkar, bəzən də gizli şəkildə Azərbaycan xalqının öz müqəddəratına, müstəqilliyinə inamı aydın görünür.\nMurtuz müəllim 1966-cı ildən Azərbaycan Ensiklopediyasının tarix, fəlsəfə və hüquq redaksiyası elmi şurasının üzvü olmuş, Ensiklopediyanın ayrı-ayrı cildlərində onun 60-dan çox elmi məqaləsi çap olunmuşdur. 1982-ci ildə Moskvada çap olunmuş “SSRİ-nin milli dövlət quruluşu” monoqrafiyasında Azərbaycanın milli dövlət quruluşu bölməsinin müəllifi olmuşdur. Murtuz Ələsgərov 1980-ci ildə respublikanın Əməkdar hüquqşünası adına layiq görülmüşdür. O, respublikanın praktiki hüquq orqanları ilə daim sıx əlaqə saxlamış, qanun və digər hüquqi sənədlərin layihələrinin hazırlanmasında onlara yaxından kömək etmiş, Azərbaycan Respublikasının suverenliyi, vətəndaşlıq və mülkiyyət haqqında, seçki sistemi haqqında, Azərbaycan Respublikasının müstəqilliyi haqqında Konstitusiya aktının və bir sıra digər qanun layihələrinin müəlliflərindən biri olmuşdur. Murtuz müəllim həm də bilavasitə ümummilli liderimiz Heydər Əliyevin rəhbərliyi ilə Müstəqil Azərbaycan Respublikasının ilk Konstitusiyasının hazırlanması üzrə Komissiyanın üzvü olmuş və çox dəyərli təkliflərlə çıxış etmişdir.\nBeynəlxalq hüquq sahəsində görkəmli alim kimi tanınan professor Murtuz Ələsgərovun onlarla dərslik və monoqrafiyası ilə yanaşı, 200-dən çox elmi əsəri çap olunmuş, rəhbərliyi ilə 50-dən çox namizədlik dissertasiyası, 3 doktorluq dissertasiya işi müdafiə edilmişdir. Onların arasında 20-yə yaxını Çin, Vyetnam, İraq, İran, Banqladeş və digər Afrika-Asiya ölkələrindən olan xarici ölkə vətəndaşları idi.\n1970-ci illərin əvvəllərindən Murtuz Ələsgərovun fəaliyyətində xüsusi dönüş nöqtəsi başladı. Belə ki, dahi şəxsiyyət olan Heydər Əliyevin 1969-cu il iyul ayından Azərbaycana rəhbər seçilməsi respublikamızın ictimai və mədəni həyatının bütün sahələri kimi, Azərbaycan Dövlət Universitetinin də həyatında köklü və müsbət dəyişikliklər yaratmışdır. Heydər Əliyevin böyük gücü hesabına Azərbaycanın bütün elm, təhsil və mədəniyyət ocaqlarında vəziyyət sürətlə müsbət istiqamətdə dəyişməyə, Azərbaycan alimlərinin və elm-təhsil müəssisələrinin beynəlxalq əlaqələri genişlənməyə başlanmışdır. Qeyd etmək lazımdır ki, Azərbaycan Dövlət Universitetinin əsas istiqamətlərindən biri də hüquq təhsili idi və o dövrdə Azərbaycanda hüquq təhsili ancaq Azərbaycan Dövlət Universitetində həyata keçirilirdi. Bu istiqamətdə isə milli kadrlara ciddi ehtiyac duyulurdu ki, bu zaman da böyük savada və vətənpərvərliyə malik professor Murtuz Ələsgərova daha böyük istinadlar edilirdi. Belə ki, respublika çərçivəsində məhz Heydər Əliyevin bilavasitə təşəbbüsü ilə 1970-ci il dekabr ayının 4-də qəbul edilmiş “Zəhmətkeşlərin hüquqi tərbiyəsini yaxşılaşdırmaq tədbirləri haqqında” qərarla ali və orta ixtisas məktəblərində hüququn əsaslarının tədrisi və öyrənilməsi işini yaxşılaşdırmaq, tədris müəssisələri vasitəsilə hüquqi biliklərin təbliğini gücləndirmək, qanunvericiliyin ən aktual məsələlərinin gənc nəslə öyrədilməsinə və izah olunmasına, hüquq qaydalarının möhkəmləndirilməsinə yönəldilən tədbirlərin işlənib hazırlanması və s. kimi məsələlər nəzərdə tutulmuşdur. O dövrdə Hüquq fakültəsinin kollektivi məhz Heydər Əliyevin birbaşa göstərişi ilə bu proseslərə fəal cəlb edilməyə başlanmış, Hüquq fakültəsi ilə hüquq-mühafizə orqanlarının əməkdaşlıq əlaqələri daha sıx olaraq qurulmağa başlanılmışdır. 1971-ci ildə Universitetdə məhz Hüquq fakültəsinin yardımı ilə ictimai əsaslarla işləyən Hüquq məsləhətxanası açılmışdır. Bu dövrdən başlayaraq professor Murtuz Ələsgərov da başda olmaqla Hüquq fakültəsinin müəllim heyəti respublikanın şəhər və rayonlarına davamlı olaraq ezam olunmağa başlanıldı. 1974-cü ildə birbaşa Heydər Əliyevin göstərişi ilə Bakı şəhəri İcraiyyə Komitəsi nəzdində Hüquqi biliklər Universiteti fəaliyyətə başladı ki, bu işdə də əsas məqsəd hüquqi biliklərin geniş yayılması olmuşdur. O dövrdə televiziya və mətbuatda hüquqi verilişlərin və bu sahədə informasiyaların artırılması da Heydər Əliyevin adı ilə sıx şəkildə bağlıdır. Bütün qeyd edilənlərin önündə və belə demək olar ki, əsas elmi icraçısı məhz professor Murtuz Ələsgərov idi. Bundan başqa, bilavasitə Hüququn əsasları fənni də professor Murtuz Ələsgərovun rəhbərlik etdiyi kafedranın əsas istiqamətlərindən biri idi. Əsas hüquqi televiziya verilişləri, o cümlədən beynəlxalq-hüquqi məsələlər də məhz professor Murtuz Ələsgərov tərəfindən peşəkarcasına şərh edilirdi.\nRespublikada hüquqşünas kadrlara böyük ehtiyac olduğunu görən Heydər Əliyevin birbaşa göstərişi ilə Hüquq fakültəsi nəzdində “Sovet quruculuğu” ixtisası üzrə qiyabi şöbə yaradılmışdır. Əsas məqsədi dövlət quruculuğu sahəsində kadrlar hazırlamaq olan bu ixtisası qurtaran şəxslər dövlət və hökumət qurumlarında mühüm vəzifələrə göndərilirdilər. Qeyd edilən müddətdə dövlət və hökumət qurumları üçün minə yaxın hüquqşünas kadrlar hazırlanmışdır. “Sovet quruculuğu” ixtisasının əsas bazası da professor Murtuz Ələsgərovun rəhbərlik etdiyi Dövlət hüququ kafedrası idi.\nHeydər Əliyevin o dövrdə uzaqgörənliyinin əsas nöqtələrindən biri də Azərbaycanda beynəlxalq hüquq məktəbinin qurulması olmuşdur. Azərbaycanın gələcəkdə müstəqil bir dövlət kimi dayaqlarını quran Heydər Əliyev o dövrdə artıq Azərbaycanı tanıtdırmış, Azərbaycanı dünyaya sevdirməyə başlamışdır. SSRİ miqyasında Moskva və Kiyevlə bərabər, Bakının da xarici ölkələrə diplomatlar və beynəlxalq hüquq sahəsində mütəxəssislər hazırlayan bir mərkəzə çevrilməsi Heydər Əliyev siyasətinin nəticəsi idi. Hüquq fakültəsində Beynəlxalq hüquq ixtisası üzrə kadrların yetişdirilməsinə iki əsas istiqamətdə başlanıldı. Birincisi, bu sahədə tədrisi aparan azərbaycanlı alimlərin yetişdirilməsi və daha da çoxaldılması həyata keçirildi. İkincisi isə, dünyanın 60-dan çox ölkəsi üçün (Yaxın Şərq, Asiya, Afrika, Latın Amerikası və s. ölkələr) milli kadrların hazırlanmasında Azərbaycanın rolu artırdı. Azərbaycan o dövrdə məhz indiki dövr üçün tanınmağa başlanıldı. Hazırda həmin məzunlar öz ölkələrində mühüm dövlət vəzifələrində çalışırlar. Professor Murtuz Ələsgərov burada da Heydər Əliyev siyasətinin önündə gedirdi. Belə ki, o, nəinki Azərbaycanda bu sahədə mütəxəssislərin yetişdirilməsində yaxından iştirak etmiş, o dövrlər Moskva, Kiyevlə bərabər, Bakıda da əcnəbilər üçün Beynəlxalq hüquq sahəsində kadrların yetişdirilməsinə bilavasitə rəhbərlik etmişdir. Öz ölkələrində bu gün yüksək vəzifələr tutan və universitetimizin məzunu olan çoxlu sayda insanlar bu gün də tez-tez Azərbaycana gələrkən Hüquq fakültəsini ziyarət edir, əziz Murtuz müəllimi dönə-dönə böyük ehtiram hissi ilə xatırlayırlar. İndi təsəvvür edin ki, həm sovetlər dönəmində, həm də müstəqillik illərində Murtuz müəllimin elmi fəaliyyəti - biliyi nəinki Azərbaycana, həm də beynəlxalq cəmiyyətə xidmət etmişdir.\n1980-ci illərin sonunda Heydər Əliyevin SSRİ rəhbərliyindən kənarlaşdırılmasından sonra Azərbaycanın başını qara buludlar almışdı. Azərbaycanın ayrılmaz tərkib hissəsi olan Dağlıq Qarabağın Azərbaycandan zorla qoparılaraq Ermənistana birləşdirilməsi istiqamətində SSRİ çərçivəsində ciddi işlər başlayarkən Murtuz Ələsgərov 1988-ci il iyunun 15-də Azərbaycan Respublikası Ali Sovetinin Sessiyasına müraciətində Dağlıq Qarabağ Muxtar Vilayətinin və Ermənistan Ali Sovetinin Dağlıq Qarabağ Muxtar Vilayətinə dair qərarlarının Konstitusiyaya zidd olduğunu göstərmiş və bunu Azərbaycanın ərazi bütövlüyünə, suverenliyinə qəsd kimi qiymətləndirmişdir. Həmin ildə o, Dağlıq Qarabağ konsepsiyasının tezislərini hazırlamış, Moskvada Dövlət və Hüquq İnstitutunda keçirilmiş “Hüquq, qanunçuluq və milli siyasət” problemlərinə həsr olunmuş beynəlxalq konfransda çıxış edərək Dağlıq Qarabağın Azərbaycanın ayrılmaz tərkib hissəsi olmasını əsaslandırmışdır. SSRİ qoşunlarının 1990-cı ilin yanvar ayında ölkəmizin suverenliyini tapdalayaraq Bakı və ətraf yerlərdə xalqımıza qarşı törətdiyi kütləvi qırğınla əlaqədar BMT-nin İnsan hüquqları komissiyasına Azərbaycan hüquqşünasları adından müraciəti də professor Murtuz Ələsgərov tərtib etmişdir.\nMurtuz Ələsgərov ümummilli liderimiz Heydər Əliyevin ən yaxın silahdaşlarından biri idi. O, çətin vaxtlarda Yeni Azərbaycan Partiyasının yaranmasında yaxından iştirak etmiş, 1992-ci ildə Prezident seçkilərində yaş həddinin ləğv edilməsi ilə əlaqədar Milli Məclis qarşısında keçirilən mitinqə rəhbərlik etmişdi. Yeni Azərbaycan Partiyasının təsis edilməsi və formalaşmasına fəal şəkildə qoşulan məşhur “91-lər” hərəkatının fəallarından biri olan Murtuz Ələsgərov ömrünün sonunadək partiyanın sədr müavini kimi ölkənin ictimai-siyasi həyatında yaxından iştirak etmişdir. Təsadüfi deyil ki, möhtərəm Prezidentimiz cənab İlham Əliyev görkəmli dövlət adamı Murtuz Ələsgərovu “Heydər Əliyevin ən yaxın silahdaşı” adlandırmışdır.\n1993-1996-cı illərdə Bakı Dövlət Universitetinə rəhbərlik edən Murtuz Ələsgərov o dövrlər Sovetlər İttifaqının dağılmasından sonra, o cümlədən ilk müstəqillik illərində səriştəsiz rəhbərlik dövründə çox baxılmaz vəziyyətə düşən Bakı Dövlət Universitetini bir daha ayağa qaldırdı. Bütün istiqamətləri düzgün müəyyən etdi. Göründüyü kimi, burada da bu missiyanı şərəflə və layiqincə yerinə yetirdi. Azərbaycanın ən mötəbər ali məktəbinin əvvəlki nüfuzu özünə qayıtdı. Tədris intizamı möhkəmləndirildi, elmi yaradıcılıq mühiti bərpa edildi. BDU-ya rəhbərlik etdiyi dövrdə müəllimlərin əməkhaqlarının artırılması istiqamətində daim mühüm islahatlar aparmışdır. 1994-cü ilin oktyabrında və 1995-ci ilin mart ayında Azərbaycan dövlətçiliyi üçün təhlükə yarananda Murtuz Ələsgərov rəhbərlik etdiyi Bakı Dövlət Universitetinin çoxminlik kollektivi ilə birlikdə dövlətçiliyin müdafiəsinə qalxdı. Murtuz müəllim deyirdi: “Xalqımız xoşbəxtdir ki, dünya siyasətinə Heydər Əliyev kimi dövlət xadimi bəxş edib. Biz də xoşbəxtik ki, bu dahinin müasiri olmuşuq, onunla bir dövrdə yaşamışıq, onun rəhbərliyi altında fəaliyyət göstərmişik, onun yaxın silahdaşı olmuşuq. Heydər Əliyev nadir şəxsiyyətlərdəndir ki, bütün mənalı ömrünü xalqına, dövlətinə və ölkəsinə həsr edib, millətinə hər zaman şöhrət və başucalığı gətirib”.\n1995-ci ildə Milli Məclisə keçirilən seçkilərdə Murtuz Ələsgərov Yeni Azərbaycan Partiyasının nümayəndəsi kimi müstəqil dövlətimizin ilk parlamentinə deputat seçildi. 1996-2005-ci illərdə Azərbaycan Respublikası Milli Məclisinə sədrlik edən Murtuz Ələsgərovun dövlətimizin qanunvericilik bazasının qurulmasında və müstəqil parlament ənənələrinin formalaşmasında müstəsna xidmətləri olmuşdur. O dövrlərdə Milli Məclisin heç bir qanun qəbul etmək praktikası belə yox idi. Professor Murtuz Ələsgərov üçün yeni qanunların məhz beynəlxalq hüquq normalarına uyğunlaşdırılması əsas istiqamətlərdən biri idi. Qanunvericilik hakimiyyətinə peşəkar hüquqşünas, Konstitusiya hüququ sahəsində görkəmli mütəxəssis və alim, eyni zamanda, bacarıqlı təşkilatçı və istedadlı siyasətçinin, ən nəhayət isə, müstəqil Azərbaycan dövlətinin memarı və qurucusu Heydər Əliyevin yaxın silahdaşı olan professor Murtuz Ələsgərovun rəhbərlik etməsi Azərbaycan dövlətinin ciddi uğurlarından hesab edilməlidir.\nMurtuz müəllimin xalqımız, dövlətimiz və dövlətçiliyimiz qarşısında əvəzsiz xidmətləri layiqincə qiymətləndirilmişdir. Professor M.N.Ələsgərov səmərəli ictimai-siyasi fəaliyyətinə görə “İstiqlal” ordeni, “Azərbaycan Respublikası Prezidentinin fəxri diplomu”, Müstəqil Dövlətlər Birliyinin “Sodrujestvo” ordeni, Rusiya Federasiyasının “Dostluq” ordeni və digər mükafatlarla təltif edilmişdir. Professor Murtuz Ələsgərov Kiyev Milli Universitetinin fəxri doktoru idi.\nProfessor Murtuz Ələsgərovla mənim ilk yaxından tanışlığım indi çalışdığım Universitetin Hüquq fakültəsinin tələbəsi olarkən 1990-91-ci illərdə “Konstitusiya hüququ” fənninin tədrisi zamanı olmuşdur. O vaxta qədər Murtuz müəllimi mən yalnız mətbuatdan və televiziyadan, o cümlədən atamın xatirələrindən tanıyırdım. Atam Azərbaycan Dövlət Universitetinin Jurnalistika fakültəsini bitirsə də, Murtuz müəllim o vaxtlar gənc müəllim olaraq atama dərs dediyindən atam həmişə Murtuz müəllimin dərslərini xatırlayar, onun yüksək elmini və tələbələrlə sadə davranışını çox yüksək qiymətləndirərdi.\nMurtuz müəllimin Konstitusiya hüququ dərslərində bu sahədəki məsələləri daim beynəlxalq hüquqla əlaqələndirməsi mənə o vaxt həm də çox maraqlı gəlirdi. Ancaq mən onun sirrini sonradan bildim. Belə ki, Murtuz müəllimin həm namizədlik, həm də doktorluq dissertasiya işi bilavasitə beynəlxalq hüquq problemlərinə həsr edilmişdir. Ona görə də o vaxtlar müvafiq fənnin tədrisi zamanı onu digər hüquq sahələri, xüsusən beynəlxalq hüquqla əlaqələndirməsi ancaq və ancaq Murtuz müəllimə xas böyük alimlik xüsusiyyəti idi. Artıq Konstitusiya hüququ fənninin tədrisi zamanı mən həm də Beynəlxalq hüquq barədə kifayət qədər biliklərə malik oldum. Beləliklə, bu gün beynəlxalq hüquq və insan hüquqları ixtisası üzrə ixtisaslaşmağım da məhz əziz müəllimim Murtuz Ələsgərovun o vaxtkı mühazirələri və tövsiyələri ilə olmuşdur.\nMurtuz müəllimi biz sadəcə auditoriyalarda dinləmirdik. Dərsdənkənar vaxtlarda onun kafedrası daim açıq idi. Yəni tələbənin müraciətini və suallarını cavablandırılması sərbəst idi, sualları isə həmişə Murtuz müəllim peşəkarcasına, özü də çox və ətraflı - yorulmadan izah edirdi. Müxtəlif milli və beynəlxalq-hüquqi verilişlərdə onu dinləmək sadəcə bizi cəmiyyətə hazırlayır və biliklərimizi bir daha artırırdı. Murtuz müəllim çox ədalətli müəllim, humanist bir şəxsiyyət idi. Tələbələri imtahanla heç bir vaxt sınağa çəkməz, heç kim o kafedradan problem yaşamazdı. Hamı imtahandan gülərüz və elmli çıxar, daim digər müəllimlərin də belə olmalarını arzulayardı. Əsl müəllim xüsusiyyətlərinin cəmləşdiyi bir pedaqoq idi Murtuz müəllim. Murtuz Ələsgərovun ciddi elmi informasiyalarla zəngin olan mühazirələri son dərəcə maraqlı, əlçatan, canlı və əhatəli idi. O, hərtərəfli bir natiq kimi tələbələri öz nitqinə diqqətlə cəlb edir, onların qaldırdığı müzakirə xarakterli problemləri fikirlərinin tam məntiqliliyi ilə ətraflı izah edirdi. Tələbələri və yetirmələri Murtuz Ələsgərova biliyi tükənməz və əhatəli bir sistemə bənzəyən, bu sistemdən onların hamısına pay verməyə çalışan və onların qayğısına qalan bir görkəmli alim və müəllim kimi daim yadda saxlayırlar. Beləliklə, hüquqşünas kadrların mövqeyinin düzgün formalaşmasında və onların cəmiyyətin layiqli bir vətəndaşı kimi yetişməsində Murtuz müəllimin tədqiqatlarının, çıxışlarının, mühazirələrinin və s. fəaliyyətinin rolu əvəzedilməz olmuşdur.\nMüstəqillik əhvalı ilə alışıb-yanan Murtuz müəllimin o dövrdə gələcək Konstitusiya üzrə özünün fikirlərini auditoriyada bildirməsi bu istiqamətdə həmişə yaddaqalan idi. Murtuz müəllim dünya konstitusiyalarının modellərini çox ciddi müqayisə edərək bizə çatdırırdı. Əksər sahədə qanunvericiliklərin çox pis olduğu o dövrdə Murtuz müəllimin yanına daim hüquqi məsləhət üçün gedib-gələnlərin də sayı kifayət qədər çox idi.\nNəhayət, universiteti bitirdikdən sonra mən aspiranturada təhsili davam etdirməyə qərar verdim. Bu məqsədlə də həmin vaxtlar rektor vəzifəsində çalışan Murtuz müəllimə müraciət etdim. Murtuz müəllim mənim təklifimə müsbət yanaşaraq hansı ixtisası seçdiyimi soruşduqda, mən Beynəlxalq hüququ dedim. Onda məhz onun nurani çöhrəsində xüsusi bir təbəssüm gördüm. Əlavə yer almaq üçün Təhsil Nazirliyinə müraciət etməklə mənim aspiranturaya daxil olmağıma xüsusi qayğı göstərdi. Mənə köməyini isə aktiv və savadlı tələbə kimi yaddaşında qalmağıyla izah etdi. O dövrdə beynəlxalq hüquq sahəsində elmi rəhbər də tapmaq çətin olduğundan məni fikir götürmüşdü. Mən xaricdən elmi rəhbər axtarışına başlamışdım. Nəhayət, aspiranturaya daxil olarkən minnətdarlıq etmək üçün Murtuz müəllimin yanına gedəndə, elmi rəhbər problemi ilə ciddi şəkildə üzləşdiyimi dedim. Dərhal göstəriş verdi ki, mənim seçəcəyim dissertasiya işi üzrə özü elmi rəhbər olsun. Bu mənim həyatımda xüsusi bir dönüş nöqtəsi oldu. İlk növbədə, məsuliyyətimi ciddi artırdı. İkincisi, belə bir dövlət, siyasi və elm xadiminin elmi rəhbərliyi altında işləmək çox fərəhləndirici hal idi.\nBilavasitə Murtuz müəllimin dəstəyi ilə də universitetdə müəllimlik fəaliyyətinə başladım. Aspirantların və gənc tədqiqatçıların respublika konfransının plenar iclasında etdiyim çıxışa görə məni dəfələrlə qəbul etmiş və öz dəyərli elmi məsləhətlərini vermişdi. Geniş fikir mübadiləsinə imkan yaradan Murtuz müəllimin ən böyük xüsusiyyəti tələbələrdən tutmuş, aspirantları da daxil olmaqla müəllimləri, bir sözlə, bütün qarşı tərəfi diqqətlə dinləmək idi. Hətta Milli Məclisin uzun müddət sədri olduğu dövrlərdə belə elmi məsləhətlər üçün müraciət edən, mən də daxil olmaqla, bütün tədqiqatçıları qəbul edirdi. Elmliliyi, müəllimlik peşəsinin incəliklərini, ədalətlilik, humanistlik və insanlara əlçatanlığı da məhz ondan öyrənmişəm. İnzibati vəzifədə çalışmağın mühüm sirlərini və əsas xüsusiyyətlərini də məhz Murtuz müəllimdən öyrənmişəm.\nNamizədlik dissertasiyamı uğurla müdafiə edəndən sonra yenə də onun Milli Məclisin sədri kimi minnətdarlıq üçün qəbuluna gedəndə, onun təklifi ilə doktorluq dissertasiya işimi təsdiq etdirdim. Elmi məsləhətçi kimi yenə də yükü Murtuz müəllim öz üzərinə götürəndə, sevincimin həddi-hüdudu yox idi. Tezliklə müdafiə edəcəyim barədə Murtuz müəllimə verdiyim sözü 5 il müddətində yerinə yetirdim. Yenə də minnətdarlıq üçün Milli Məclisə gedərkən onun son məsləhətlərini və dəstəklərini heç vaxt unutmaram. Beynəlxalq hüquq elminin müxtəlif istiqamətlərinin inkişafı və bunun Azərbaycan Respublikası üçün zəruriliyi istiqamətində fikirləri bu gün də yadımdan çıxmır. Belə ki, cəmiyyət arasında geniş tanınan və istisnasız olaraq qəbul edilən bir şəxsin bütün sözləri tələbələr və müəllimlər üçün tam qəbul edilən olur və mayak rolunu oynayır. Beləliklə, böyük bir Hüquq məktəbinin əsasını qoyan Murtuz müəllim mühüm dövlət vəzifələrini tutsa da, daim özünün yetirmələri və tələbələri ilə sıx şəkildə fəaliyyət göstərmiş, ömrünün sonuna qədər Hüquqşünas kadrların yetişdirilməsində dayanmadan çalışmışdır. Onun elmi rəhbərliyi ilə müdafiə edilən dissertasiya işləri bu gün yeni elmi istiqamətlərin əsasını qoymuşdur. 11 ixtisaslaşmış kafedra, 1 Kriminalistik laboratoriya və 1 Hüquq klinikasını özündə birləşdirən Bakı Dövlət Universitetinin Hüquq fakültəsində müxtəlif istiqamətlər üzrə elmi məktəblər artıq tam formalaşmışdır. Məhz Murtuz müəllimin müəyyən etdiyi beynəlxalq və konstitusiya elmi məktəbləri bir qədər də daha qabarıq və ciddi inkişaf etmişdir. Məsələn, Avropa hüququ, İnsan hüquqları, Dəniz hüququ, İnzibati hüquq və s.\nHüquq fakültəsi daim Murtuz müəllim irsini qoruyacaq, inkişaf etdirərək fəxr edəcəkdir. Çünki Murtuz müəllim çox böyük, tanınmış alim, siyasətçi, dövlət xadimi və şəxsiyyət olmuşdur. Bu irsdən bəhrələndikcə də Hüquq fakültəsi daha da inkişaf edəcəkdir.\nUzun illər elmə, Azərbaycanın ali təhsilinə və dövlətçiliyinə böyük töhfələr vermiş görkəmli alim-pedaqoq, xalqına sədaqətlə xidmət etmiş dəyərli ictimai-siyasi xadim, dövlət adamı, professor Murtuz Nəcəf oğlu Ələsgərovun əziz xatirəsi Azərbaycan xalqının xatirəsində əbədi yaşayacaqdır.\nHüquq fakültəsinin dekanı,\nhüquq üzrə elmlər doktoru, professor.\nDövlət quruculuğu və hüquqi islahatlar prosesinin nəzəri tribunası


15.09.2020 Gündəlik Bürclər (15 Sentyabr 2020),15 09 2020 ulduz fali burcler,burcler,gunluk burcler,burcler sabah,ulduz fali,2020,sentyabr\nFeat.Az:FeaT.Az » Bürclər » 15.09.2020 Gündəlik Bürclər (15 Sentyabr 2020)\n15.09.2020 Gündəlik Bürclər (15 Sentyabr 2020)\nƏgər çətinliklərin olmasını istəmirsinizsə, onda yaxşı olar ki, sizə zərəri dəyə biləcək şəxslə aranızda münaqişə yaranmasına imkan verməyin. Gün istənilən azad fəaliyyət üçün əlverişlidir. Çalışmaq imkanlarınız nə qədər geniş olsa, bir o qədər əla nəticələr əldə edəcəksiniz.\nSizin uğurlarınız bu gün bəzilərini təəccübləndirəcək, bəziləri isə sizə həsəd aparacaq. Istənilən başlanğıc üçün məhsuldar gündür. Ulduzlar yaradıcı baxış tələb edən layihələrə xüsusi diqqət yetirməyinizi məsləhət görür.\nArzularınıza nəzarəti itirdiyinizdən, ehtimal ki, xoşagəlməz vəziyyətə düşmək riskilə üzləşəcəksiniz. Buna görə də istər işdə, istərsə də şəxsi həyatda hikmətli olun. Gün daha çox yaradıcı işlərə yararlıdır. Bircə istəyinizlə yeni tanışlığa imza ata bilərsiniz. Bu istiqamətdə probleminiz olmayacaq.\nQarşınızda xoş perspektivlər açılacaq. Təəssüf ki, dəfələrlə imkanları düzgün qiymətləndirməmisiniz. Halbuki, əldən buraxdığınız bu imkanlardan səmərəli istifadə etmək şansınız olub. Müdrik adamın məsləhətinə qulaq asaraq hərəkətə keçin. Bu günə gəlir əldə edəcəyiniz az ehtimal olunur. Güman ki, gözlədiyiniz məbləği bir az gec alacaqsınız.\nGün xoşagəlməz notla başlayacaq. Günün birinci yarısında yaxınlarla aranızda konflikt yaşanacağı və xoşgəlməz xəbər eşidəcəyiniz ehtimal edilir. Günün ortalarına doğru situasiya dəyişəcək.\nUğurlu gündür. Işgüzarlıq baxımından fəal olacaqsınız, nəticədə işdə uğur qazanmaq şansınız yaranacaq. Sərbəst şəkildə məhsuldar çalışacaqsınız. Sizin tabeçiliyinizdə olanlarla da yaxşı dil tapacaqsınız. Istənilən danışıqlar üçün uğurlu gündür. Ailə qayğıları da usandırıcı olmayacaq.\nIstədiyinizin hamısına birdən çatmaq mümkün olmayacaq, amma xırda məsələlərin həllində bəxtiniz gətirəcək. Bu üzdən də gələcəyə nikbin baxacaqsınız. Mötəbər şəxslərlə aranızda işgüzar danışıqlar olacaq. Ailə münasibətləri çərçivəsində gözlənilmədən dəyişiklik olacağı ehtimal edilir.\nGün darıxdırıcı və çətin işlər üçün yararlıdır. Gözləmədiyiniz yerdən gəliriniz olacaq. Günün birinci yarısında ətrafdakılarla ciddi fikir ayrılığı gözlənilir. Günün emosional mənzərəsi getdikcə sabitləşəcək. Axşam ev işlərinin həlli üçün münasibdir.\nKifayət qədər məhsuldar gündür. Bundan daha çətin məsələlərin həlli üçün istifadə edin. Təəssüf ki, şəxsi müstəvidəki işlərin yoluna qoyulması baxımından elə də uğurlu gün deyil. Sizin ideya və təkliflərinizi ətrafdakılar ürəyiniz istədiyi kimi qəbul etməsələr, onlardan inciməyin. Çünki bu gün siz onlardan fərqli olaraq, çox enerjilisiniz.\nSizi uğurlu gün gözləyir. Heç bir şübhə gətirmədən çətin və vacib işin qulpundan yapışa bilərsiniz. Pul barədə düşünməyin, çünki günün maliyyə mənzərəsi ürəkaçan olacaq. Siz vaxtınızı düzgün bölüşdürməklə həm çalışacaqsınız, həm də istirahətə zaman ayıracaqsınız, həmçinin də yaxınlara diqqət yetirəcəksiniz.\nƏgər məqsədi düzgün qoysanız, gün sizə qələbə və sevinc gətirəcək. Günün emosional mənzərəsi də yaxşı olacaq, xırda xoşagəlməz hallara göz yummaqla özünüzə dərd etməyəcəksiniz. Romantik macəranın başlanacağı ehtimalı isə azdır.\nBu gün hərəkətə keçməzdən əvvəl onun fəsadlarını da düşünün. Belə olarsa, xoşagəlməz hallardan qaçmış olacaqsınız. Yaxınlarınızla aranızda əla münasibət hökm sürəcək. Maraq dairənizi yeniləyəcəksiniz.\n17.04.2020 Gündəlik Bürclər (17 Aprel 2020)\n14.09.2019 Gündəlik Bürclər (14 Sentyabr 2019\n16.04.2019 Gündəlik Bürclər (16 Aprel 2019 Günlük


Taliban silahlıları Fәryab vilayәtindә hücum törәdib | TRT Azerbaycan\nTaliban silahlıları ...\nTaliban silahlıları Fәryab vilayәtindә hücum törәdib\nTaliban silahlılarının Әfqanıstanın Fәryab vilayәtinin Bilçiraq qәsәbәsindәki polis mәntәqәsinә tәşkil etdiyi hücum nәticәsindә iki tәhlükәsizlik xidmәti әmәkdaşı hәlak olub.\n03.12.2019 ~ 14.09.2020\nFәryab Polis İdarәsinin mәtbuat katibi Abdulkәrim Yunis hücum nәticәsindә dörd tәhlükәsizlik xidmәti әmәkdaşının da xәsarәt aldığını söylәyib.\nYunis hücumdan sonra baş verәn qarşıdurma nәticәsindә iki silahlının öldürüldüyünü, beşinin dә yaralandığını bildirib.\nAbdulkәrim Yunis hücumun qarşısının alındığını qeyd edib.\nTaliban hadisә ilә bağlı açıqlama vermәyib.\nEtiketlәr: #hücum , #Əfqanıstan , #Taliban silahlıları


Ermənistan faktiki ilhaq olunur, qərbpərəst müxalifətin (?) sükutu suallar doğurur... - Azinforum.az İnformasiya Portalı\nAna səhifə / Cəmiyyət / Ermənistan faktiki ilhaq olunur, qərbpərəst müxalifətin (?) sükutu suallar doğurur…\nErmənistan faktiki ilhaq olunur, qərbpərəst müxalifətin (?) sükutu suallar doğurur…\nVüqar Qədirov: “Qərbin özü səsini çıxarmırsa, Ermənistanın qərbpərəst müxalifəti nə edə bilər ki?”\nNoyabr ayı Dağlıq Qarabağ münaqişəsinə dair bir neçə hadisə ilə yadda qaldı. Ayın əvvəlində Azərbaycan Ordusu irimiqyaslı hərbi təlimlərə başladı.\nPrezident İlham Əliyev Füzuli rayonu ərazisində ön xətdə yerləşən komanda-idarəetmə məntəqəsində əməliyyat şəraiti ilə tanış olarkən Ermənistanın işğal etdiyi torpaqların azad ediləcəyini bir daha vurğulayıb və bu ilin aprelindəki dördgünlük döyüşləri xatırladaraq bildirib ki, Lələtəpə əməliyyatı bizim qəhrəmanlıq rəmzimizdir. Azərbaycan Silahlı Qüvvələri irimiqyaslı təlimlər keçirdiyi günlərdə isə Rusiya və Ermənistanın Qafqazda kollektiv təhlükəsizlik zonası çərçivəsində birgə ordu yaradacaqları açıqlandı. Rusiya prezidenti Vladimir Putinə təqdim olunan layihədə birgə ordunun Qafqaz bölgəsində tərəflərin təhlükəsizliyini təmin etmək məqsədilə yaradılacağı qeyd olunub. Müqavilənin 5 il müddətinə imzalandığı və tərəflərin müddəti artırmaq ehtimallarının da olduğu vurğulanıb. Sənədin layihəsinə əsasən, bu ölkələrdən birinə silahlı hücum olarsa, o biri bunun qarşısının alınmasında iştirak edəcək. Bu orduya Ermənistanın ali baş komandanı komandanlıq edəcək. Bununla belə, ordunun fəaliyyəti məsələsində Rusiya ali baş komandanı ilə məsləhətləşəcək. Daha doğrusu, Ermənistan ali baş komandanı bu orduya formal olaraq, gözdən pərdə asmaq xatirinə rəhbərlik edəcək, bütün məsələlər Moskva tərəfindən tənzimlənəcək. Bu, faktiki olaraq, onsuz da müstəqilliyindən əsər-əlamət qalmayan Ermənistanın bir daha ilhaq olunması anlamına gələ bilər. Ancaq maraqlıdır ki, Ermənistanda fəaliyyət göstərən qərbyönümlü müxalifətin bu məsələyə reaksiyası olduqca zəif oldu. Səbəb nədir?\nPolitoloq Vüqar Qədirov “Bakı-Xəbər”-ə bildirib ki, Ermənistanın düşdüyü real vəziyyət yalnız həmin ölkədə olan müxalifətə deyil, Qərb ölkələri, o cümlədən ABŞ, Fransa və Almaniya üçün də narahatlıq yaratmalıdır: “Çünki Ermənistan NATO ilə Fərdi Tərəfdaşlıq üzrə Əməliyyat Planına qatılıb, Avropa İttifaqının “Şərq Tərəfdaşlıq Proqramı”nın üzvüdür. Başqa sözlə, İrəvan bir yandan özünü Qərbə inteqrasiya edən ölkə kimi göstərir, o biri yandan isə Qərbin rəqibi ilə Qafqazda birgə ordu yaradır.\nƏsas sual budur – Rusiya bu anlaşmadan necə və kimə qarşı istifadə edəcək?! Heç şübhəsiz, bu, ilk növbədə, Qafqazda Qərblə maraqları üst-üstə düşənlərə, yaxud onunla strateji müttəfiq olanlara qarşı yönəlib. Etiraf etmək lazımdır ki, Cənubi Qafqazdakı dövlətlər Rusiyadan güclü deyil. Bu baxımdan rus-erməni birgə ordusu ilk növbədə Qərbin maraqlarına qarşı yaradılıb. Nəzərə almaq lazımdır ki, Rusiya NATO-nun Avropada Şərqə doğru genişləndiyini görür və bundan ciddi narahat olur.\nBundan başqa, Ermənistan Rusiya ilə Kollektiv Təhlükəsizlik Müqaviləsi Təşkilatında müttəfiqdir. Belə bir ordunun yaradılması bir daha sübut edir ki, Azərbaycan torpaqlarını Ermənistan təkbaşına işğal altında saxlaya bilməz.\nErmənistanda avtoritar rejim hakimiyyətdə olduğu üçün müxalifət çox zəifdir. Onları hərəkətə gətirmək üçün Qərbin dəstəyi lazımdır. Qərbin özü səsini çıxarmırsa, Ermənistanın qərbpərəst müxalifəti nə edə bilər ki?”.\nÖncəki Ermənistan “yezidi oyunu” ilə özünün monoetnik dövlət mahiyyətini gizlətməyə çalışır\nNövbəti Beynəlxalq Bank gələn il özəlləşdiriləcək – PALATA


Siz uşaq tərbiyə edə bilirsinizmi? - TEST » wWw.Qadinlar.Biz ~ Qadınlar Bir Incidir! Populyar Qadın Saytı\nSiz uşaq tərbiyə edə bilirsinizmi? - TEST\nTarix: 22-12-2015, 07:00\nSəs ver: Siz uşaq tərbiyəsində kifayət qədərmi səbirli və inadkarsınız? Siz övladınızı sevgi ilə tərbiyə edirsizmi? Siz uşaq psixikasından anlaya bilirsinizmi? Övladınızın ürəyində baş verənləri duya bilirsinizmi?\nÜmid edirik bu test vasitəsi ilə siz bu suallara cavab tapa biləcəksiniz\n1. Övladınızın özünün uşaq güşəsi varmı?\nBəli - 5\nXeyr - 1\n2. Övladınıza hər gün diqqət ayıra bilirsinizmi?\n3. Övladınız kapriz edəndə, yeməyini pis yeyərkən səbirli ola bilirsinizmi?\nHəmişə - 5\nBəzən - 3\nHeç vaxt - 1\n4. Övladınıza onun dəcəlliyini başğışlaya bilirsinizmi?\n5. Övladınıza cismani cəza tətbiq edirsinizmi?\nBəli, tez-tez - 1\nPrinsipial olaraq xeyr - 5\n6. Övladınızın sizə öz dostları, qorxuları və ya problemləri haqqında sizə danışmasını istəyirsizmi?\nBəli - 1\nİstəmirəm - 5\n7. Siz necə hesab edirsiniz, sizin övladınız sözəbaxandırmı?\n8. Övladınıza nəyisə qadağan edəndə ona bunu izah edirsinizmi?\n9. Siz övladınızdan lazım bildiyiniz bütün tapşırıqların yerinə yetirilməsini tələb edirsinizmi?\nBəzən - 1\n10. Siz jurnallardan, saytlar və ya ədəbiyyatdan valideynlər üçün olan məqalələr oxuyursuzmu?\n10 baldan 23 bala qədər: Siz övlad tərbiyəsi ilə baxışlarınızda dəyişiklik etməlisiz. Nə qədər az bal toplamısızsa, bir o qədər də risk edirsiz. Bu cür davam etsəniz, övladınız sizi hansı pis hərəkəti ilə kədərləndirə və ya özünə qapana bilər.\n24 baldan 37 bala qədər: Sizin övlad tərbiyəsi ilə bağlı baxışlarınız və düşüncələriniz ümumilikdə düz istiqamətdədir. Ancaq bununla yanaşı gərək siz övladınıza göstərdiyiniz qayğını bir az da artırasız. Əks halda gələcəkdə övladınızla ünsiyyətinizdə problemlər yarana bilər.\n38 baldan 50 bala qədər: Siz böyük minnətdarlığa layiqsiz. Siz bacarıqlı tərbiyəçisiz. Övladınızla münasibətdə kifayət qədər səbrə, inada və sevgiyə sahibsiz. Bu necə də vacibdir! NoName\nloading... Övladınız məktəbə hazırdımı? - TEST


"Toska" operası azərbaycanlı, türk və belaruslu vokalçıların ifasında - Trend.Az\n"Toska" operası azərbaycanlı, türk və belaruslu vokalçıların ifasında\nMədəniyyət Materials 16 Fevral 2016 17:52\nMədəniyyət və Turizm Nazirliyindən Trend-ə verilən məlumata görə, Opera və Balet Teatrının növbəti qonaqları qardaş Türkiyənin "qızıl səsli sopranosu" Deniz Yetim (Toska) və Belarusun əməkdar artisti Vladimir Qromov (Skarpia) olacaq. Onlar fevralın 27-də keçiriləcək C.Puççininin "Toska" operasının tamaşasında iştirak etmək üçün Teatrın rəhbərliyi tərəfindən dəvət olunub.\nD.Yetim İstanbul Opera və Balet Teatrının aparıcı solistidir. Bir sıra beynəlxalq müsabiqələrin qalibi olan Deniz Bakıda keçirilən Vokalçıların Bülbül adına VI beynəlxalq müsabiqəsinin Qran-Pri mükafatına layiq görülüb. Dünyanın bir çox ölkələrində ən mötəbər teatr və konsert səhnələrində çıxış edən D.Yetimin ifası artıq bakılı sənətsevərlərə tanışdlr. 2014-cü və 2015-ci illərdə onun operamızın səhnəsindəki parlaq çıxışlarını tamaşaçılar yaxşı xatırlayırlar.\n"Toska" operasının tamaşasında Azərbaycan Opera və Balet Teatrının ən istedadlı solistləri - əməkdar artistlər Fərid Əliyev (Kavaradossi), Əkrəm Poladov (Cəllad), Cahangir Qurbanov (Anjelotti) və Azərbaycanın xalq artisti Əli Əsgərov çıxış edəcəklər.


"Ad və soyadlar haqqında" qanun layihəsi müzakirə olunacaq\n14:28 29.01.2018 (Yenilənib 13:53 29.01.2018)\n"Azərbaycan muğam sənətinin qorunması və inkişaf etdirilməsi haqqında" qanun layihəsi də Milli Məclisdə müzakirə olunacaq\nBAKI, 29 yanvar — Sputnik. Milli Məclisin Mədəniyyət komitəsinin 2018-ci il yaz sessiyası üçün işlər planı açıqlanıb. Sputnik Azərbaycan xəbər verir ki, yaz sessiyası dövründə "Kinematoqrafiya haqqında", "Azərbaycan muğam sənətinin qorunması və inkişaf etdirilməsi haqqında" qanun layihələri Milli Məclisdə müzakirəyə çıxarılacaq.\nBundan əlavə, yaz sessiyasında "Yazılı abidələr haqqında", "Kulinariya haqqında", "Ad və soyadlar haqqında", "Kabel şəbəkəsi yayımı haqqında" qanun layihələri parlamentdə müzakirə olunacaq.\nkomitə, qanun layihəsi, Milli Məclis, müzakirə\n"Qapının üzərində "Zeynəb Xanlarova" ad-soyadını görəndə dizlərim əsdi"


Ərəb ölkələrində terror aktları hazırlayan silahlılar Sudanda saxlanılıb – İstiqlal.az\nAna Səhifə/Dünya/Ərəb ölkələrində terror aktları hazırlayan silahlılar Sudanda saxlanılıb\n07 İyun 2021 16:43\nOnun sözlərinə görə, ölkənin paytaxtı Xartum şəhərində müxtəlif millətlərdən olan terrorçular həbs olunublar. “Onlar arasında Suriya pasportuna sahib olanlar, həmçinin Çad və Tunisdən gələn şəxslər də olub. Saxlanılan şəxslərdən biri Suss şəhərində xarici turistlərə hücum məqsədilə əlbir olmaqda ittiham olunur və Tunisin səlahiyyətli orqanları tərəfindən axtarışdadır”, – o deyib.\n“İttiham olunan şəxslərə qarşı istintaq işi 2 aydan çoxdur başlayıb və indiyədək davam edir. Sudan hakimiyyətinə də sözügedən şəxslərin ekstradisiyası ilə bağlı Birləşmiş Ərəb Əmirliklərinin Baş Prokurorluğundan sorğu daxil olub”, – məlumatda qeyd olunub.\n“PEACE BE UPON YOU - SALAM ALEYKUM” adlı layihəyə start verildi\nMuxtar Babayev: "Özəl zooparklarda və restoranlarda zədəli heyvanlar saxlanılır"


Yazıçılar Birliyinin məsələsi Milli Məclisdə qaldırılacaq\nYayınlanma tarixi:13.09.2017 09:46:00\nAzərbaycan Yazıçılar Birliyinin binasının birinci mərtəbəsində fəaliyyət göstərmiş kafe məsələsi artıq bir neçə gündür ki, ictimaiyyətin diqqətindədir.\nMüxtəlif fikirlər səsləndirilir, uduzan isə ümumən cəmiyyətimizdir. Problemin həlli isə çox sadədir: AYB-nin illik büdəcəsinə dövlət tərəfindən ildə əlavə olaraq 100-200 min manat artıq vəsait ayrılsın. Bunu etmək dövlətimizin gücündədir.\nBunu Milli Məclisin komitə sədrinin müavini, YAP-ın şöbə müdiri Aydın Mirzəzadə bildirib.\nMillət vəkili qeyd edib ki, o, bu təklifi payız sessiyasında büdcə müzakirəsində qaldırmaq fikrindədir:\n"Qoy Yazıçılar Birliyi üzvlərinin ortaya çıxan bir sıra problemlərinin həllində sıxıntı keçirməsinlər. Tarix sübut edir ki, ədəbiyyata sərf edilən vəsait sonradan artıqlaması ilə xalqın mənəviyyatının zənginləşməsi ilə geri qayıdır.\nKafe yerləşmiş birinci mərtəbədəki sahəni isə hansısa bir təşkilat, məsələn, SOCAR təmir edib uşaq ədəbiyyatı mərkəzinə çevrilməsinə kömək edə bilər. Dəyərli yazıçılarımız isə onlara xas olmayan işidən azad olub bizləri özlərinin yeni əsərləri ilə sevindirə bilərlər".


Türkiyənin Ermənistanla sərhədi aça biləcəyi ehtimalı ilə bağlı Azərbaycanın rəsmi və iqtidaryönlü mediası Türkiyə əleyhinə kampaniyaya başlayıb. Hər gün Lider və başqa yerli kanalların efirində sıravi adamlar, QHT təmsilçiləri, siyasətçilər Türkiyənin mümkün addımını pisləyir. «Yeni Azərbaycan» və «Azərbaycan» qəzetlərində gedən yazılarda bildirilir ki, Türkiyənin sərhədi açması ciddi xarici siyasət səhvi və Azərbaycanın milli mənafeyinə zərbədir.\nRəsmi «Azərbaycan» qəzetinin baş redaktoru Bəxtiyar Sadıqov deyir ki, rəhbərlik etdiyi qəzetdə yazılanlar nəinki cəmiyyətin, bütövlükdə xalqın rəyidir. Əslində onlar heç də redaksiya materialı, müxbir mövqeyi vermirlər, ayrı-ayrı qurumların, fəalların fikirlərini əks etdirirlər.\nB.Sadıqovun fikrincə, sərhədin açılması məsələsində əksər Azərbaycan jurnalistləri, o cümlədən müxalifət yazarları eyni mövqe ortaya qoyublar:\n- Gedib Türkiyədə müəyyən işlər görüblər, Azərbaycanın milli maraqlarından çıxış ediblər. Əgər iqtidar təşkil eləyibsə, müxalifət niyə buna qoşulub?\nPolitoloq Zərdüşt Əlizadə isə bildirir ki, anti-Türkiyə kampaniyası daxilə hesablanmış addımdır, hakimiyyət qüvvələri kütləylə manipulyasiya edirlər:\n- Bu, 37-ci illərin «xalq, partiyaların siyasi xəttini bəyənir», «xalq düşmənlərini lənətləyir» kampaniyasına oxşayır. İdarə olunan bir prosesdir.\nZ.Əlizadə deyir ki, hakimiyyət özünün deyə bilmədiyini özündən asılı olanlar vasitəsilə deyir.\nPolitoloqun fikrincə, əslində Azərbaycan hakimiyyəti Türkiyə-Ermənistan sərhədinin açılmasıyla bağlı məsələnin gündəmə gələcəyini bilirdi, bu barədə dəfələrlə ikitərəfli telefon danışıqları olmuşdu. Sadəcə indi bir oyun gedir.\nZ.Əlizadə deyir ki, bu oyun kütləni məlumatsız saxlamağa, nə vaxtsa məsuliyyəti başqasının üzərinə atmağa hesablanıb:\n- Məsələn, mərhum Heydər Əliyev sovet vaxtı hakimiyyətdə olanda bir tərəfdən «pripiska»nı dəstəkləyirdi, digər tərəfdən guya «pripiska»ya qarşı mübarizə aparırdı. Bir tərəfdən guya Türkiyə-Ermənistan sərhədinin açılmasından narazıdırlar, digər tərəfdənsə hər şey etdilər ki, Türkiyə xarici siyasətdə başqa səmt götürsün.\nBeynəlxalq Böhran Qrupunun Avropa Proqramının direktoru Sabin Frayzersə «Azadlıq» radiosuna deyir ki, Azərbaycan Türkiyə-Ermənistan sərhədinin açılmasına dair müzakirələri iki ölkənin işi kimi qəbul etməli, Türkiyənin arqumentlərini eşitməlidir.\nXanım Frayzerin fikrincə, sərhədlər açılsa, bu, Dağlıq Qarabağ danışıqlarına müsbət təsir edəcək, ölkədə daha yaxşı inam mühiti yaranacaq:\n- Ermənilər özlərini daha təhlükəsiz hiss edəcəklər, qonşuları - türklər, azərbaycanlılar sarıdan daha az narahat olacaqlar. Nəticədə onlar güzəştə getməyə, işğal olunmuş ərazilərdən çıxmağa daha meylli olacaqlar.\nS.Frayzer deyir ki, Azərbaycan həmişə regionda ağıllı siyasət yürüdüb, əsas qüvvələr arasında balansı saxlayıb. Ona görə də bu ölkənin guya xarici siyasət kursunu dəyişməsi, Türkiyəyə qarşı kampaniya aparmaqla Rusiyaya meyillilik göstərməsi inandırıcı görünmür.\nS.Frayzerin fikrincə, Azərbaycanın bir neçə ay əvvəl sərgilədiyi mövqe ən yaxşı siyasət idi:\n- Abdullah Gül Yerevana gedəndə, Azərbaycandan buna rəsmi reaksiya olmadı. Azərbaycan Türkiyəyə imkan verməlidir ki, Ermənistanla münasibətləri normallaşdırsın, bundan sonra regionda sülh prosesində daha böyük rol oynasın.\nS.Frayzer inanmır ki, Türkiyə-Ermənistan sərhədinin açılması Dağlıq Qarabağ danışıqlarının elementi olmalıdır. Çünki münaqişə Azərbaycan və Ermənistan arasında gedir.\nAzərbaycanın Xarici İşlər nazirinin müavini Araz Əzimov isə bildirib ki, Türkiyə Ermənistanla sərhədini bilavasitə Azərbaycan torpaqları işğal olunduğuna görə bağlayıb, sərhədlərin açılması ilə bağlı qərarın ləğvi də yalnız işğal olunmuş ərazilərin azad olunmasından sonra mümkündür.\nRəsmi və iqtidaryönlü media Türkiyə əleyhinə kampaniyaya başlayıb


“Böyük İpək yolu” və оrta əsr imperiyaları | DƏNİZ XƏBƏR\nXIII-XIV əsrlərdə ticarət əlaqələri genişlənməkdə idi. Avropa-Asiya iqtisadi əlaqələrinin həyata keçirildiyi başlıca rayonlar olan Qara dəniz və Aralıq dənizi sahillərindəki ticarət mərkəzlərində qızğın ticarət gedirdi. Burada avropalılar müxtəlif Şərq ölkələrindən gəlmiş tacirlərdən növbənöv zərif ipək parçalar, xam ipək, müxtəlif ədviyyat şeyləri, nadir daş-qaş və başqa şərq malları alır, sonra isə həmin məhsulları qat-qat bahasına satırdılar. Müxtəlif Şərq malları: ipək və pambıq parçalar, bəzək şeyləri, ədviyyat və s. hələ XII-XIII əsrlərdə Fransadakı məşhur Şampan yarmarkalarının canlanmasında mühüm rol oynamışdı. Həmin malları Şampan yarmarkalarına və Qərbin başqa ticarət mərkəzlərinə Avropa və Şərq ticarətində vasitəçilik edən italyan tacirləri gətirirdilər. Ənənəvi şərq malları ilə ticarətdə vasitəçilkdən çoxlu qazanc götürməyə alışmış Avropa tacirləri, xüsusən italyanlar, bu məhsulların arxasınca Qara dəniz və Aralıq dənizləri sahillərindən Asiyanın içərilərinə doğru can atır, müxtəlif şərq ölkələrində, o cümlədən Azərbaycanda möhkəmlənməyə çalışırdılar. Məşhur italyan səyyahı M. Polo XIII əsrin II yarısına aid məlumatlarda Azərbaycan şəhərlərində müxtəlif şərq ölkələrindən gəlmiş tacirlərlə yanaşı avropalıların da qızğın ticarət etdiyini göstərmişdi.\nMüxtəlif növ Şərq malları Çindən, Hindistan və Orta Asiyadan Həştərxan vasitəsilə Qara dəniz sahillərinə, xüsusən Tanaya gətirilir, buradan 6-7 Venesiya gəmisində İtaliyaya aparılır, oradan bütün Avropaya yayılırdı. Qara dəniz vasitəsilə Avropa-Şərq ticarət əlaqələrinin həyata keçirilməsində italyan tacirləri ilə yanaşı genuyalı və venesiyalı tacirlər fəal iştirak edirdilər. Lakin Teymurun işğalları, xüsusən Həştərxanın dağıdılması (1395), Qızıl Orda ilə Teymurilər dövləti arasında yaranmış zidiyyətlər üzündən tez-tez baş verən hərbi toqquşmalar Qara dəniz sahillərindəki ticarət mərkəzlərinin Həştərxan vasitəsilə Orta Asiya, Hindistan və Çinlə ticarət əlaqələrini çətinləşdirdi. Bu səbəbdən də, Orta Asiyadan, həmçinin Hindistan və Çindən Azərbaycana gələn ticarət yolları canlanmağa başlandı.\n1453-cü ildə Konstantinopolun Osmanlı sultanı II Mehmet (1451-1481) tərəfindən alınması, Qara dənizi Aralıq dənizi ilə əlaqələndirən boğazların Türkiyənin əlinə keçməsi, sonralar Krımın da Osmanlı dövlətindən asılı hala düşməsi Qara dəniz vasitəsilə Avropa-Asiya ticarətinə ağır zərbə vurdu. Qara dəniz sahillərini Orta Asiya vasitəsilə başqa şərq ölkələri ilə əlaqələndirən ticarət yolları əvvəlki əhəmiyyətini itirdi. Nəticədə Orta Asiyanı Aralıq dənizi sahillərindəki Ön Asiya ticarət mərkəzləri ilə bağlayan karvan yolları canlanmağa başladı.\nMəlumdur ki, 1453-cü ildə Konstantinopolun Türkiyə tərəfindən fəthinədək Təbriz-Trabzon karvan ticarəti yolu Avropa-Şərq ticarətində böyük rol oynayırdı. Bağdad və Həştərxanın süqutundan sonra Şərq ölkələrinin Avropa ilə, xüsusən Şərqi Avropa ölkələri lə ticarət əlaqələrinin həyata keçirilməsində Təbriz-Bursa-İstanbul yolunun əhəmiyyəti artmağa başladı.\nXV əsrdə Avropa – Asiya ticarətində əlaqələndirici rol oynayan Təbrizin Yaxın və Orta Şərqin ən böyük ticarət mərkəzi kimi əhəmiyyəti artmağa başladı. Ön Asiya ticarət mərkəzləri vasitəsilə İtaliyadan gətirilən mahud və şüşə məmulatı, Şəki, Şirvan, Gürcüstan, Gilan və Yezdin xam və toxunulmuş ipəyi, zinət şeyləri, cürbəcür daş-qaş, ədviyyat məhsulları, Qahirə, İsgəndəriyyə və Konstantinopoldan gətirilən müxtəlif cür sənətkarlıq məmulatları məhz Təbriz bazarlarında satılırdı. XV əsrdə Asiya ilə Avropanı əlaqələndirən Qaraqoyunlu və Ağqoyunlu dövlətlərinin də ərazisindən bir çox mühüm beynəlxalq karvan yolları keçirdi. Sözsüz ki, Avropa ölkələrinin müxtəlif növ şərq malları, xüsusən ipək, ədviyyat, başqa məhsullarla təmin olunmasında bu ticarət yollarının böyük rolu vardır. Təbriz bu beynəlxalq karvan yollarının qovşağında yerləşdiyindən, demək olar ki, Avropa-Asiya ticarətini tənzim edirdi. XV əsrin ortalarında Venesiya Respublikası artıq Avropanın ən qüdrətli dəniz dövlətlərindən birinə çevrildi. Venesiyalılar digər italyan tacirləri ilə birlikdə Avropanı Çindən, Hindistandan, Yaxın və Orta Şərq ölkələrindən, Afrikadan gətirilən müxtəlif mallarla – xam ipək və zərif ipək parçalar, xalça-palaz, ədviyyat şeyləri, yun və yun parçalar, pambıq, qənd tozu, daş-qaş, zərgərlik məmulatı, fil dişi və s. ilə təmin edirdilər. Artıq ticarətlə məşğul olan donanmalar yaradılmağa başlanmışdı. Belələrindən biri Venesiyaya məxsus idi. Venesiya ticarət donanması Avropa-Şərq ticarətini dəqiq tənzim edən ayrı-ayrı eskadralara bölünmüşdü. Hər il Venesiyadan Qara dənizə və Azov dənizinə, Konstantinopola və Suriya şəhərlərinə, Afrikaya və İspaniyaya, Flandriya və İngiltərəyə 6 böyük gəmi karvanı yola salınırdı.\nAvropa tacirləri Şərq ölkələri ilə Türkiyə ərazisi, xüsusilə İstanbul və Bursa vasitəsilə geniş əlaqə saxlayırdılar. Bursanın əhəmiyyəti daha böyük idi. Avropa tacirlərini Bursa bazarlarına cəlb edən əsas məhsul xam ipək, daş-qaş, ədviyyat şeyləri və b. şərq malları idi. Venesiya, Florensiya, Genuya tacirləri Bursada Təbrizdən gələn ipək karvanlarını qarşılayırdılar.\nVenesiya tacirləri Şərqdən aldıqları malların ancaq cüzi bir hissəsini İtaliyaya aparırdılar. Şimali Afrika və Cənubi Avropa sahillərindən tutmuş İngiltərə, Şimali Almaniya və Flandriyaya qədər hər yerdə Venesiya gəmilərinə rast gəlinirdi.\nBalkan yarımadasının Adriatik dənizi sahilindəki ticarət məntəqələri, İoni adaları, Moreyanın sahilboyu məntəqələri və Korinf körfəzi, Krit və Evbeya (Neqropint) da daxil olmaqla Aralıq və Egey dənizlərində bir sıra strateji əhəmiyyətli adalar, Qara və Azov dənizlərindəki ticarət məskənləri, İsgəndəriyyə və Konstantinopolda, Suriya şəhərlərində, Serbiyada, Avstriyada ticarət məhəllələri və s. Venesiyaya məxsus idi. Venesiya, Genuya, Florensiya, Piza və b. İtaliya şəhərlərində Şərq malları ilə ticarət sahəsində ixtisaslaşmış ticarət burjuaziyası formalaşmaqda idi.\nSultan II Mehmet 1453-cü ildə Qara dənizin açarları olan Bosfor və Dardanel boğazlarını ələ keçirdikdən sonra, Avropada olduğu kimi, Asiyada da geniş işğallara başladı. II Mehmet Ön Asiyada olan bütün xırda feodal dövlətlərini – Qaraman, İsfəndiyar oğulları, Alaiyyə və Zülqədəroğulları bəyliklərini, Şimali Anadoludakı Genuya ticarət məskənlərini, Trabzon yunan dövlətini, paytaxtı Diyarbəkr olan Kiçik Ağqoyunlu hakimliyini aradan qaldırıb bütün Kiçik Asiyanı ələ keçirməyə və buranı Osmanlı dövlətinin daimi ərazi – iqtisadi bazasına çevirməyə çalışırdı. Artıq Osmanlı imperiyasının siyasətində qonşu dövlətlərlə Avropa və Asiyanı birləşdirən karvan yollarındakı üstünlüyü ələ keçirmək dururdu. Qara dəniz və Aralıq dənizinə çıxış yollarını ələ keçirmək üstündə hələ qədim dövrlərdən başlanan hərbi-siyasi rəqabət (Yunan – İran, Bizans – İran müharibələri və s.) davam etməkdə idi. Yalnız tərəflər dəyişmişdi. Həmçinin fərq burasında idi ki, boğazlarda və Avropa – Şərq ticarəti üçün əlverişli olan digər strateji məntəqələrdə mənafeyi olan və mübarizəyə qoşulan dövlətlərin sayı getdikcə artmaqda idi.\nQara dənizin Avropa – Asiya ticarətində mühüm rol oynadığı dövrdə -1453-cü ildə Konstantinopolun Osmanlı sultanı II Mehmet tərəfindən alınmasınadək Trabzon şəhəri qərb ölkələrinin Şərqlə ticarət əlaqələrinin həyata keçirilməsində mühüm rol oynayırdı. Şərq malları ilə ticarət sahəsində ixtisaslaşmış ticarət kampaniyaları, Qara dəniz ticarətində iştirak edən ölkələr Trabzon –Təbriz ticarət yolu ilə Azərbaycan, İran, Orta Asiya, Hindistan və Çinlə ticarət əlaqələri yaradırdılar. Trabzon bu işdə, hətta, Qara dəniz ticarətini öz inhisarında saxlayan Genuya ilə rəqabət aparırdı. Bir sözlə, Bursa, İstanbul və Qara dəniz vasitəsilə Avropa ilə əlaqələr yaradan ənənəvi karvan yollarında üstünlüyü ələ keçirmək uğrunda mübarizə orta əsrlər dövründə davam edirdi.\nMənbə:”Böyük İpək yolu”\nPrevious articleKür çayında suyun səviyyəsi sürətlə azalır, çətinliklər yaşanır\nNext articleEyni istiqamətdə üzən iki gəmi toqquşub – VİDEO


“Dövlət zəmanəti ilə götürülən kredit müqavilələri Milli Məclisə təqdim olunmalıdır” - modern.az\n12 Noyabr 2019, 19:59 | AKTUAL\n“Büdcə layihəsi hazırlanarkən şəffaflıq və ədalətlilik prinsipi tam təmin olunmayıb”.\nModern.az-ın məlumatına görə, bunu deputat Qüdrət Həsənquliyev bu gün 2020-ci ilin büdcə layihəsi ilə bağlı Milli Məclisin plenar iclasında çıxışı zamanı bildirib.\nOnun sözlərinə görə, dəfələrlə ölkə başçısı bildirib ki, büdcə vəsaitləri qənaətlə və səmərəli istifadə olunmalı, investisiya layihələri şişirdilməməlidir.\n“Millət vəkilləri bu məsələdə Prezidentə kömək etmək imkanına malik deyillər. Çünki “Büdcə sistemi haqqında” qanuna zidd olaraq, dövlət investisiya proqramının layihəsi büdcə zərfinə daxil edilməyib. Ona görə də bizim neçə obyektin tikiləcəyi barədə, hansı obyektin tikintisinə nə qədər vəsaitin ayrılacağı barədə ən kiçik məlumatımız belə yoxdur. Bilirik ki, götürülən kreditlər əsasən, tikintiyə sərf olunur. Ona görə də dövlət zəmanəti ilə götürülən kredit müqavilələri Milli Məclisə təqdim olunmalıdır. Çünki biz o pulları büdcədən qaytarırıq”, - deyə deputat bildirib.


Aleksandr Turçinov: "Xəzinə boşdur" - YENİLƏNDİ\n24 Fevral 2014 14:43\nUkraynada prezident səlahiyyətlərinin müvəqqəti icraçısı Aleksandr Turçinov ölkə üçün əsas hədəfin Avropa ilə inteqrasiya kursunun olduğunu bildirib.Onun çıxışı ölkənin iqtisadi durumuna həsr edilmişdi."Biz Avropa ölkələri ailəsinə qayıtmalıyıq", Turçinov bəyan edib.\nEyni zamanda o, Rusiya ilə əlaqələrin vacibliyini də qeyd edərək bildirib ki, Moskva ilə dialoqa hazırdır."Dünya iqtisadiyyatında yüksəliş müşahidə edilməsi fonunda Ukrayna iqtisadiyyatı uçuruma yaxınlaşır və defolt vəziyyəti ərəfəsindədir", Turçinov bəyan edib.\nOnun sözlərinə görə, yaxın günlərdə, parlamnetdə yeni höküməti yarada biləcək yeni parlament çoxluğu formalaşmalıdır."Yeni hökümətin qarşısında duran əsas məsələ - ölkənin uçuruma düşməsinin qarşısını almaq, valyuta kursunu sabitləşdirmək, maaş, təqaüdçülərə və tələbələrə təqaüdlərin vaxtı-vaxtında ödənməsidir", Turçinov deyib.\nPublika.Az xəbər veri ki, televiziya çıxışında Turçinov "dövlət xəzinəsinin boş olduğunu" qeyd edib.\nO, eləcə də vurğulayıb kı, yeni hökümət Ukraynanın ərazi bütövlüyünün pozulması cəhdlərinin və separatçılıq meyllərinin qarşısını almaq əzmindədir.\nUkrayna Prezidenti səlahiyyətlərini icra edən Ali Radanın spikeri Aleksandr Turçinov bu gün bəyan edib ki, ölkə avrointeqrasiya kursuna qayıdacaq.\nA.Turçinovun "Batkivşina" partiyasının saytında yerləşdirilən bəyanatında deyilir: "Bizim prioritetimiz avrointeqrasiya kursuna qayıtmaqdır. Biz Avropa ölkələri ailəsinə qayıtmalıyıq".\nDövlət başçısı vəzifələrini icra edən A.Turçinov vurğulayıb ki, hakimiyyətin bərpasından sonra dərhal istefaya getməyə hazırdır, lakin hələ Ukraynada sülh və barışığın, nizam-intizamın saxlanılması, ölkənin demokratik və Avropa inkişaf yoluna qayıtması üçün əlindən gələni edəcək.\nQeyd edək ki, Ukraynanın Ali Radası (parlament) şənbə günü müxalif A.Turçinovu spiker seçib. /Trend/


Bütün bunlarla yanaşı üzmək eyni zamanda təzyiq və ürək problemi olan xəstələrə müsbət təsir edir. Üzgüçülükdən əvvəl və sonra edilən hərəkətlər isə əzələləri gücləndirir.\nAncaq unutmaq olmaz ki, üzgüçülüyün yuxarıda sadaladığımz faydaları ilə yanaşı, bəzi mənfi tərəfləri də var. Belə ki, bu idman növü xüsusi diqqət tələb edir. Bəzi hallarda insanların diqqətsizliyi nəticəsində üzgüçülükdən sonra onlarda spazma yarana bilir. Bu kimitəhlükələrdən uzaq olmaq üçün üzdükdən sonra saçları yaxşı qurulamaq, bədəni soyuqdan qorumaq lazımdır.\nTarix: 04.12.2014 / 17:22 Müəllif: Aziza Baxılıb: 11\tBölmə: İdman və sağlamlıq\nVitaminlər və minerallar məscidlər ÖLmeyen Sevgi Abidesi Vezifeleri MƏNİMÇİN Əlavə təsir film 2010 Canimin Ici Seksual İnkişaf və Tərbiyə yuxuda goyercin gormek Zehmetkew Kendliler Ayaqqabı alarkən diqqət Namerdin coreyi dizinin ustunde olar Azərbaycan ərazisinin geomorfologiyası Ingilisce hegemon statuslar 1qb nece mb-ti asiq elesgerin daglar seirinin tehlili Dazıotu Allah Sevgisi İşığa Yuxuda Cehiz görmək İSLAMDA YATMAQ VƏ YUXUNUN QAYDALARI BARƏDƏ düşmənimiz Freddi Qaçqınlıq sayıla Seyid Məhəmməd Höccət Kuhkəməri MUMİYA Neymis Oldurmeyelim I Qubad Cazibədar vücudun sirri Unutmaq Isteyirem Alqis deyim fillerin xortumu neden emele gelib Weytanla kisiliye xeyirli bitkiler Adam Taneleri Kral salatı resepti O sənə söz vermişdi ki sən onların gəlini olacaqsa Dolf Lundqren arvadimi sikdirdim aybawinin gecikdiren sebebler Istdim Sevdim KƏRTƏNKƏLƏ sehife rusca Qadın Qısqanclığının 10 əlaməti


“"Çelsi”yə məğlubiyyətdən yaxşı dərs götürdük”\nBakı məni valeh etdi. Azərbaycanlılar çox mehribandılar.\nMilli.Az apasport.az-a istinadən xəbər verir ki, bu sözləri "Qarabağ"ın futbolçusu Tarik Elyunussi deyib.\nNorveçli yarımmüdafiəçi ölkəsinin mətbuatına geniş müsahibə verib.\nAzərbaycan haqda danışan Elyunussi əvvəlcə Bakını tərifləyib: "Qarabağ"a keçənə qədər milli ilə bir neçə dəfə Bakıda olmuşdum, amma yalnız otel və stadionları görmüşdüm. Şəhərin infrastrukturuna çox investisiya qoyulub. Bakıda göydələnlər, gözəl yollar və restoranlar var. Azərbaycanda həyatım yaxşı keçir. Bakının lüks mağazaları olan rayonunda yaşayıram. Açığı, gördüklərim məni yaxşı mənada təəccübləndirdi. "Qarabağ"la imzaladığım müqavilənin şərtlərindən razıyam. Maaşımı vaxtında alıram".\nTəcrübəli futbolçu daha sonra Çempionlar Liqasının qrup mərhələsində "Çelsi" və "Roma"ya qarşı keçirdiyi oyunlar haqda fikir bildirib: "Çelsi"yə taktiki planda uduzduq. Həmin görüşü biz də 3-5-2 taktiki sxemində keçirdik. Bunu müdafiəçilərimizdən birinin yoxluğunu kompensasiyası üçün etdik. Halbuki, əvvəl bu sxemdə oynamamışdıq. Cəmi 1 dəfə bu taktikada məşq etdik, uşaqlar özlərini rahat hiss etmirdilər. "Çelsi"yə məğlubiyyətdən yaxşı dərs götürdük. "Roma"ya qarşı isə pis oynamadıq. Həmin matçda ənənəvi olaraq, topla daha çox davrandıq. İtaliyalılarla görüşdə heç-heçə etməyə çox yaxın idik. Təbii ki, bu cür matçlar "Qarabağ"a yaxşı təcrübə qazandırır. Unutmayın ki, komandamız ilk dəfədi Çempionlar Liqasının qrup mərhələsində iştirak edir".\n"Qarabağ" azarkeşlərini tərifləyən Elyunussi adaptasiya prosesinin yaxşı keçdiyini qeyd edib: "Azarkeşlərimiz bütün hallarda bizə dəstək olurlar. Hətta "Çelsi"yə 0:6 hesabı ilə uduzduğumuz matçdan sonra da onlardan xoş mesajlar aldıq. Fanatlarımız Çempionlar Liqasında çıxış etdiyimiz üçün şaddılar. "Qarabağ"dakı bütün futbolçuları artıq yaxşı tanıyıram, adlarını bilirəm. Azərbaycan dili türk və rus dillərinin qarışığıdı. Rus dilindən dərs almağı planlaşdırıram. Məşqçimiz ingilis dilində bir az danışa bilir. Komandada çoxlu əcnəbi futbolçu var. Buna görə də, klubda tərcüməçilər fəaliyyət göstərir. İndi-indi forma yığmağa başlamışam. Azərbaycan çempionatında 3 oyunda iştirak etmişəm. Uzun müddət 90 dəqiqə oynamamağım bu matçlarda hiss olundu. Tədricən "artırıram", amma komandaya tam uyğunlaşmaq üçün bir qədər vaxt lazımdı. Çempionatda 4-2-2-1-1 taktiki sxemində oynayırıq. Mən hücumçunun arxasında yer alıram və həm ona, həm də arxa xəttə dəstək oluram. Mənim üçün bu, yaxşı sistemdi. Amma Çempionlar Liqasında bu sxemdə oynamırıq. Bəlkə də, "Atletiko" ilə matçda həmin sxemdən yararlanarıq".\nNamiq Ələsgərov: "Yaxşı nəticə üçün əlimizdən gələni edəcəyik"\n31 Avqust 2017 23:31\n"Bundan dərs çıxarmalıyıq"\n30 İyun 2017 1:36\nİsmayıllıda gənc müəllimin dərs metodu internetdə izlənmə rekordu qırır - VİDEO\n30 May 2017 9:33\nGənc müəllimin dərs metodu internetdə izlənmə rekordu qırır - İsmayıllıda - VİDEO\n29 May 2017 21:44\nBakı-2017: Azərbaycan millisi Özbəkistana dərs keçdi (FOTO)\n10 May 2017 17:12\nÇL: "PSJ"dən növbəti böyük hesablı qələbə (NƏTİCƏLƏR)\n19 Oktyabr 2017 1:37\nÇempionlar Liqası: "Roma" səfərdə "Çelsi" ilə məhsuldar heç-heçə edib\n19 Oktyabr 2017 1:06\n19 Oktyabr 2017 0:41\n19 Oktyabr 2017 0:21\n19 Oktyabr 2017 0:06


«Müdafiə nazirləri arasında heç bir müzakirə aparılmayıb»\n2022, 19 Yanvar, çərşənbə, Bakı vaxtı 20:21\nMDB Müdafiə Nazirləri Şurasının iclası\n«Bişkekdə Azərbaycan və Ermənistanın müdafiə nazirləri arasında heç bir müzakirə aparılmayıb». Bunu «Azadlıq» radiosuna Müdafiə Nazirliyinin mətbuat xidmətinin rəhbəri Eldar Sabiroğlu bildirib.\nO, deyib ki, iyulun 2-də MDB Müdafiə Nazirləri Şurasının iclası çərçivəsində Ermənistanın müdafiə naziri Seyran Ohanyan azərbaycanlı həmkarı Səfər Əbiyevə foyedə yaxınlaşaraq, bəzi məsələləri, o cümlədən də itkin düşmüş əsirlərlə bağlı mövzunu müzakirə etməyi xahiş edib.\n«Səfər Əbiyevsə cavabında bildirib ki, hər hansı məsələ ətrafında müzakirə aparmağın mümkünlüyü Azərbaycan torpaqları işğaldan azad edildikdən, müharibə qurtardıqdan sonra baş verə bilər. Bununla da heç bir müzakirə aparılmayıb. Sadəcə ayaqüstü xahiş olub və bunu iki nazirin rəsmi görüşü kimi qiymətləndirmək olmaz».\nDaha əvvəl Ermənistan Müdafiə nazirinin mətbuat katibi Seyran Şahsuvaryan demişdi ki, nazirlər Bişkekdə görüşərək, atəşkəsin pozulması və Azərbaycan əsirliyində olan dörd Ermənistan vətəndaşının taleyini müzakirə ediblər. Erməni mənbələri gələcəkdə də bu məsələlərə qayıtmaq haqda razılıq əldə olunduğunu iddia edirlər.\nEldar Sabiroğlu vurğulayıb ki, nazirlərin görüşü barədə əvvəldən heç bir razılıq yox idi və Bakı buna zərurət görmür. Nazirlik rəsmisi əlavə edib ki, son vaxtlar ermənilər atəşkəsi intensiv şəkildə pozurlar. Dəfələrlə Bakı bu barədə beynəlxalq təşkilatlara bildirib, lakin ona məhəl qoyulmur.\nƏvvəllər Azərbaycan və Ermənistanın müdafiə nazirləri arasında görüşlər keçirilib. Sonuncu dəfə Səfər Əbiyevlə Ermənistanın keçmiş müdafiə naziri, hazırda prezident olan Serj Sərkisyan 2006-cı ilin oktyabrında ATƏT sədrinin şəxsi nümayəndəsi Anjey Kasprşikin təşəbbüsü ilə körüşüblər.


Ləyaqət insanın ali keyfiyyətidir. Və ləyaqət insanın təkcə davranışına, münasibətinə deyil, onun fəaliyyətinin bütün istiqamətlərinə şamil edilən epitetdir. Kimin harda, hansı sahədə fəaliyyət göstərməsindən asılı olaraq, insanın bu sahədəki işi də ləyaqət tələb edir. Həkim ləyaqəti, müəllim ləyaqəti, alim, sənətkar, usta... ləyaqəti. Bütün bunların məcmusunda isə insan-vətəndaş ləyaqəti kimi ağır çəkili bir məzmun dayanır.\nProfessor Yalçın Əlizadə Bakı Dövlət Universitetində Jurnalistika fakültəsinin dekanıdır. Bu fakültəyə o, jurnalist peşəsində formalaşandan, radio sahəsində tanınmış bir peşəkar olandan sonra gəlib. O, hələ 1962-ci ildə elə bu universitetdə jurnalistika ixtisasını bitirən kimi Azərbaycan radiosunda çalışmağa başlayıb. Radioda müxtəlif vəzifələrdə işləyib və həm də elə peşəkar jurnalistlik illərində radiojurnalistikanın nəzəri problemləri ətrafında tədqiqatlar aparıb. O illərdə Azərbaycan radiosunda siyasi icmalçı kimi də fəaliyyət göstərən Şirməmməd Hüseynov Yalçın Əlizadəni dekanı olduğu jurnalistika fakültəsinə müəllim dəvət etdi. Y.Əlizadənin bu dəvəti qəbul etdiyi vaxtdan üzü bu yana bütün rəsmi, ictimai, elmi fəaliyyəti mənim də gözümün önündə keçib. Yalçın müəllim fakültəyə qədəm qoyan kimi özünün elm, alim, müəllim kredosunu ortaya qoydu: radiojurnalistikanın nəzəri əsaslarını hazırladı, bu sahədəki boşluğu doldurdu, klassik müəllimliyin pedaqoji ləyaqəti ilə tələbələrinin hörmətini qazandı. Heç yerə, heç nəyə tələsmədi. Əsas işi hələ təzəcə formalaşmaqda olan fakültənin nüfuz qazanmasına yönəldi. Moskva Dövlət Universiteti jurnalistika fakültəsindəki televiziya və radio jurnalistikası kafedrasının müdiri, “dünya şöhrətli TV, radio nəzəriyyəçisi” (Y.Boretski) Ənvər Bağırovun Azərbaycan təmsilçisi oldu. Kitablar, məqalələr, dərs vəsaitləri, tədris proqramları, pedaqoji fəaliyyət. Mərhum professor Tofiq Rüstəmovun, Yalçın Əlizadə kimi mütəxəssislərin yetişməsi ilə fakültədə Televiziya və radio jurnalistikası kafedrası yaradıldı. Şirməmməd Hüseynovun təşəbbüsü ilə ərsəyə gələn bu kafedraya əvvəlcə professor Tofiq Rüstəmov, sonralarsa Yalçın Əlizadə rəhbərlik etdi. Bir az da keçdi və Yalçın müəllim fakültənin dekanı seçildi. Yalçın Əlizadənin alim kimi, müəllim kimi, nəhayət kafedra müdiri və dekan kimi ləyaqəti bu məqamda özünü daha çox göstərdi. Xüsusi vurğulamaq istərdim ki, jurnalistika Bakı Dövlət Universitetində həcmcə çox kiçik fakültə olmasına baxmayaraq, daxilən mürəkkəb, çoxxarakterli bir fakültədir. Bütün dövrlərdə bu fakültə öz müstəqil sözü ilə, hadisələrə müstəqil baxışı ilə, hər cür diqtədən uzaqlığı ilə seçilib. Bu fakültənin əbədi bir təmizlik qüruru, saflıq xarakteri var. Bu təmizlik və saflıq onun müəllimlərini bir az ərköyün, bir az diliuzun edir. Bu fakültənin müəllimli-tələbəli mətbuatla, həm də bu mətbuatın ən çeşidli tipləri ilə daimi əlaqəsi, işbirliyi var. Belə bir fakültənin təmizlik, saflıq xarakterini zamanın keşməkeşlərindən çıxarmış Nurəddin Babayev, Şirməmməd Hüseynov, Famil Mehdi, Tofiq Rüstəmov, Nəriman Zeynalov, Akif Rüstəmov kimi dekanları, sahiblik edənləri olub. Estafeti bu adamlardan almaq və onu bu günə çatdırmaq Yalçın Əlizadəyə düşdü. Onun ilk dekanlıq günlərində skeptiklər də tapıldı. Yeni, cavan qüvvələrin də qatıldığı bu fakültənin saflığını, tələbəyə ideal, klassik münasibətini qoruyub saxlamağa Yalçın Əlizadənin gücü çatacaqmı? Elə bil bu fakültənin taleyini Allah verib. Onun dekanlarının hamısı müəllim namusunu hər şeydən uca tutub. Yalçın müəllim də bu sıraya elə bu kredoyla qoşuldu. Dekanlığının birinci dörd illik seçkilərində hər kəs onun o müqəddəs təmizlik sıralarında ləyaqətlə dayandığını, universitet anlayışı altında dayanan məsuliyyətli məzmunu necə vicdanla dərk etdiyini gördü. İkinci dördilliyə seçkilər zamanı Yalçın müəllim yekdilliklə dekan seçildi, bu dəfə onun fəaliyyətinə şübhə ilə yanaşan skeptiklər tapılmadı... Ötən il Jurnalistika fakültəsinə dekan seçkiləri yenidən gündəmə gəldi. Fakültənin kollektivi bir müddət narahatlıq keçirtdi: rəhbərlik Yalçın Əlizadənin üçüncü dəfə namizədliyinə etiraz etməz ki? Başda əbədi müəllimimiz Şirmməd Hüseynov olmaqla hamımız universitet rəhbərliyinə müraciət etdik: Yalçın Əlizadəni yenidən dekan seçmək üçün namizədliyini irəli sürməyimizə etiraz etməməsi üçün. Rəhbərlik bizi başa düşdü. Və Yalçın Əlizadə üçüncü dəfə fakültəyə dekan seçildi. Bu seçki ərəfəsində professor Ş.Hüseynov Yalçın Əlizadəni bir dekan kimi belə xarakterizə etdi: Yalçın ləyaqət sahibidir, mənim ümidlərimi doğrultmuş alim və müəllimdir, dekanlığa yaraşan şəxsiyyətdir.\nFakültənin əməkdaşları və tələbələr yaxşı bilirlər: Yalçın müəllim bir dekan kimi yeri gələndə səhlənkarlığa, nöqsanlara görə hər kəsi möhkəm danlaya bilər. Amma dekan bu əməkdaşların və tələbələrin haqqını ən kritik anlarda, hər yerdə cəsarətlə qoruyan, müdafiə edən insandır. Nə gizlədim, bəzən fakültəyə kənar kafedralardan gələn, bu fakültənin təmiz dünyasına ləkə vurmaq istəyən nabələd “müəllimlər” də peyda olur. Belə anda dekan heç ehtimalları da yaxın buraxmır: həmin “müəllim”i fakültədən dərhal uzaqlaşdırır. Universitet rektorunun “mübahisəli şeyləri həmişə tələbənin xeyrinə həll edin” tövsiyəsi bir dekan kimi Yalçın Əlizadənin əsas prinsiplərindən biridir.\nJurnalistika ölkənin ali təhsil sistemində boloniya tədris prosesinə ilk qoşulan fakültədir. İlk illərin çətinlikləri, bütün universitet üçün yeni təcrübədə istinad nöqtəsi bu fakültə oldu. Yalçın Əlizadə bu çətinlikləri, ilk təcrübə məqamlarını birinci yaşayan dekan oldu. İndi o vaxtlar xeyli arxada qalıb. Jurnalistika fakültəsi bu sahədə də inkişafın yeni mərhələsindədir. Etiraf edim ki, jurnalistika fakültəsinin müəllimləri həmişə mətbuatla əlaqəsi olduqlarından, bəlkə də başları daha çox praktik yaradıcılığa qarışdığından elmi dərəcəyə o qədər də bənd olmayıblar. Bu, fakültədə bir az da ətalətə bənzəyirdi. Yalçın Əlizadə dekan olan vaxtdan müəllimlərin qarşısına ciddi bir tələb qoydu: Auditoriyaya girən müəllimin öz konsepsiyası, öz nəzəri iddiaları olmalıdır. Bu da elmdən, elmi tədqiqatdan keçir. Fakültədə dissertabelli tədqiqat işləri sürətlənməlidir. O vaxtdan bəri fakültədə neçə-neçə namizədlik və doktorluq işi müdafiə edilmişdir. Dekan elmi, pedaqoji qabiliyyətini duyduğu əməkdaşların müəllim keçməsinə xüsusi diqqətlə yanaşır. Ona görə də son illər fakültədə pedaqoji kollektivin cavanlaşma prosesi getməkdədir. Məhz Yalçın müəllimin tövsiyəsi, xeyir-duası ilə fakültədə işə qəbul olunmuş gənclərin ürək sözləri:\nSevinc Məmmədova (Teleradio kafedrasının müəllimi): – Yalçın Əlizadə atamın dost yadigarıdır. Mən ondan elmə, tələbəyə, insana münasibət öyrənmişəm. Sevil Həsənova (Teleradio kafedrasının müəllimi): – Tale elə gətirib ki, həyat yoldaşım da, mən də Yalçın müəllimin tələbələri olmuşuq. İndi fəxr edirəm ki, çox sevdiyim bir müəllimimlə bir kafedrada işləyirəm. Gülnarə Sadıqova (Jurnalistikanın nəzəriyyəsi və təcrübəsi kafedrasının müəllimi): – Yalçın müəllim təkcə dekan deyil, o, bizə arxadır, dayaqdır. Problemlərimizlə yaşayan insandır. Xatirə Hüseynova (Teleradio kafedrasının baş laborantı): – İlk baxışdan sərt görünən Yalçın müəllimin bu sərtliyi də yalnız həqiqətə xidmət edir. Bu gün bizim həqiqətimiz ona çox bağlıdır.\nQeydlərini təqdim etdiyim bu gənclərin hamısı indi jurnalistikanın nəzəri problemlərini araşdırmaqla məşğuldur.\nFakültə Elmi Şurasının rektorluğa təqdimatı və rektorun tövsiyəsilə Azərbaycan Respublikasının Prezidenti yanında Ali Attestasiya Komissiyası “Jurnalistika” ixtisası üzrə xüsusi müdafiə indeksi müəyyən edib. Yenə də fakültə dekanlığının və fakültə Elmi Şurasının təşəbbüsü ilə “Azərbaycan” nəşriyyatında “Jurnalistikanın nəzəriyyəsi və təcrübəsi kafedrası”nın filialı yaradılıb. Yalçın müəllimin təşəbbüsü ilə telekanalların birində fakültənin “Televiziya və radio jurnalistikası” kafedrasının da filialı yaradılacaq.\nYalçın Əlizadə təşəbbüskar dekandır. Onun təşəbbüsü ilə fakültədə Jurnalistika Araşdırma Mərkəzi yaradılmaq ərəfəsindədir.\nYalçın müəllim peşəkar jurnalistdir. Respublikanın mətbuat orqanlarında müntəzəm yazıları dərc edilir. Bu yazılar öz peşəkarlığı ilə tələbələrə örnək rolunu oynayır.\nYalçın Əlizadə fakültə Elmi Şurasının sədridir. Bu Şura öz yığıncaqlarında tədrisin problemlərini, elmi-tədqiqat məsələlərini, fakültənin dünyanın qabaqcıl universitetlərində analoji tədris qurumları ilə əlaqələrini təhlil edir. Fakültənin müxtəlif jurnalist təşkilatları ilə əməkdaşlığının da mühüm bir hissəsi dekanın, Elmi Şura sədrinin təşəbbüslərinə bağlıdır.\nYalçın Əlizadə universitet Elmi Şurasının üzvüdür. Bu şuradakı fəaliyyəti ilə də Yalçın müəllim ləyaqət nümunəsi göstərir.\nBütün bunları ona görə qələmə aldım ki, sabah – yanvarın 17-də Yalçın müəllimin 70 yaşı tamam olur. Bu yaş, hər kəsdən əvvəl, onun tələbələrinin bayramıdır, uzun illərdən bəri bir yerdə işlədiyi universitet kollektivinin, junalistika fakültəsinin, yaxınlarının, doğmalarının bayramıdır. Yalçın müəllim hər an, hər yerdə, çətin dövrdə, çətin situasiyada ləyaqət deyilən ali insan keyfiyyətini qoruyub saxlayan adamdır. Deməli, bu 70 yaş həm də ləyaqətin, müəllim, alim, peşəkar jurnalist ləyaqətinin bayramıdır.